Κάσσια, φυλλοβόλος θάμνος με όμορφα κίτρινα λουλούδια.\ngardenguide2016-12-30T23:10:56+02:00December 30, 2016|ΟΔΗΓΟΣ ΦΥΤΩΝ, ΦΥΛΛΟΒΟΛΟΙ ΘΑΜΝΟΙ|0 Comments\nΚάσσια, φυλλοβόλος θάμνος με όμορφα κίτρινα λουλούδια\nΗ κάσσια (Cassia corymbosa, Leguminosae) χαρακτηρίζεται ως φυλλοβόλος θάμνος, συναντάται όμως και ως μικρό δένδρο με το κατάλληλο κλάδευμα μόρφωσης. Στις νότιες περιοχές της χώρας μας, όπου ο χειμώνας είναι ήπιος, μπορεί να μην απορρίπτει όλο το φύλλωμα του. Έχει μεγάλο εύρος ανθοφορίας και είναι φυτό σχετικά γρήγορης ανάπτυξης.\nΗ κάσσια φτάνει σε ύψος 1,5-2 μέτρα. Τα φύλλα είναι σύνθετα με 6 αντίθετα φυλλάρια και το χρώμα τους είναι έντονο πράσινο. Το φυτό ανθοφορεί επάκρια σε ετήσια βλάστηση, σε ανθοταξίες. Τα άνθη του είναι πολλά και μικρά με κίτρινο χρωματισμό των πετάλων τους. Η κάσσια ανθίζει από τον Αύγουστο και τα άνθη του διατηρούνται για μεγάλη χρονική περίοδο στο φυτό, για περίπου 4-5 μήνες, έως το Δεκέμβρη. Οι καρποί της κάσσιας είναι χέδρoπες, που είναι χαρακτηριστικό των Leguminosae, με μήκος έως 10 cm.\nΠροτιμήσεις για σωστή φύτευση της κάσσιας\nΤο φυτό προτιμά τα γόνιμα, καλώς αποστραγγιζόμενα εδάφη, όμως γενικά παρουσιάζει καλή ανάπτυξη σε όλους τους τύπους εδαφών. Καλό είναι να τοποθετείται σε ηλιαζόμενες θέσεις και να ποτίζεται τακτικά κατά τους θερινούς μήνες. Επιπλέον, είναι ευαίσθητο στις χαμηλές θερμοκρασίες του χειμώνα και σε θερμοκρασία –10οC οι βλαστοί του φυτού παγώνουν και νεκρώνονται. Το κλάδευμα θα πρέπει να διενεργείται στην αρχή της άνοιξης και να αφαιρούνται οι νεκροί και ασθενικοί κλάδοι. Το φθινοπωρινό κλάδευμα θα πρέπει να αποφεύγεται γιατί μπορεί να προκαλέσει επάκριες ξηράνσεις των βλαστών. Ο πολλαπλασιασμός της κάσσιας γίνεται με σπόρο και η σπορά γίνεται το Μάρτιο.\nΦύτευση της κάσσιας στον κήπο και τη βεράντα\nΗ καλλωπιστική αξία της κάσσιας βασίζεται στην πλούσια και με μεγάλο εύρος ανθοφορίας της, στο έντονο κίτρινο χρώμα των ανθέων και στην εύκολη και γρήγορη ανάπτυξη και διαμόρφωση της κόμης. Επιπλέον, μπορεί μα φυτευτεί σε συστάδες ή μεμονωμένο, ενώ μπορεί να ταιριάξει πολύ καλά και με άλλα θαμνώδη, όπως ο πυράκανθος για δημιουργία όμορφων χρωματικών συνδυασμών.


Αφήστε ένα Σχόλιο\t/ Tips,Γάμος / Γάμος\nΤρέχαμε παρέα τόσους μήνες για το γάμο σας! Βρήκαμε τα λατρεμένα σας προσκλητήρια, διαλέξαμε τις μπομπονιέρες και τα κουφέτα σας και φτιάξαμε το Βιβλίο Ευχών σας. Όλα στο ίδιο παραμυθένιο στυλ που φανταζόσασταν! Εσείς στείλατε τα προσκλητήρια στην ώρα τους, βρήκατε χώρο για τη δεξίωση, κλείσατε εκκλησία, επιλέξατε στολισμό, νυφικό και κοστούμι για τον μελλοντικό σας σύζυγο. Όλα έγιναν στην εντέλεια και ο καιρός πέρασε τόσο γρήγορα που δεν το καταλάβαμε καν!\nΜία τελευταία εβδομάδα πριν!!!\nΕίμαστε στη μία εβδομάδα πριν τον πανέμορφο γάμο σας! Μία τελευταία εβδομάδα πριν σας αποκαλέσουν και ανδρόγυνο επίσημα. Ξέρουμε ότι η χαρά σας βρίσκεται στο αποκορύφωμα και η ανυπομονησία σας ξεχειλίζει, αλλά προσοχή για να μην γίνουν λάθη τελευταίας στιγμής. Θέλετε να είναι όλα άψογα για την ημέρα του γάμου σας κι εμείς σας δίνουμε τις καλύτερες συμβουλές για να λάμπετε μέσα στο νυφικό σας!\n6 μέρες πριν το γάμο\nΌλα είναι υπό έλεγχο! Ξυπνάτε όμορφα στο κρεβατάκι σας το πρωί, τρώτε μαζί πρωινό και πηγαίνετε στις δουλειές σας.Είσαι ήδη μέσα στην άδεια γάμου που δικαιούσαι! Δεν χρειάζεται να βιάζεσαι για τίποτα! Έχεις κενή όλη τη μέρα για να κάνεις τα μαγικά σου. Πήγαινε σε γονείς και πεθερικά. Ετοίμασέ τους τα ρούχα για το στρώσιμο του κρεβατιού και για τον γάμο. Και μιας και είσαι εκεί, κανόνισε τα πάντα για την ημέρα που θα στρώσετε το κρεβάτι του ζεύγους. Επίσης, τηλεφώνησε σε όλους όσους έχουν αναλάβει κάτι για το γάμο και επιβεβαίωσε ότι όλα είναι υπό έλεγχο! Για παράδειγμα, θύμισε στον κουνιάδο σου ότι θα πρέπει να έχει καθαρό και έτοιμο το αμάξι, ενώ η ξαδέρφη σου θα πρέπει να έχει αναλάβει το μοίρασμα των μπομπονιέρων. Τέλος, ετοίμασε το τσαντάκι θα έχεις μαζί σου την ημέρα του γάμου σας! Βάλε μέσα καλλλυντικά, άρωμα, χαρτομάντηλα, κλειδιά και ότι άλλο θεωρείς απαραίτητο.\n5 μέρες πριν το γάμο\nΤο πρωί ξύπνα νωρίς για να κάνεις κάποια ψώνια τελευταίας στιγμής. Αγόρασε πχ. ένα δεύτερο καλσόν που ίσως χρειαστεί, καλλυντικά που σου λείπουν, κάποιο φόρεμα που θέλεις να φορέσεις στο στρώσιμο του κρεβατιού ή στο bachelor party σας! Το μεσημέρι επισκέψου τον οίκο μόδας για την τελευταία πρόβα του νυφικού σου. Κάνε τις τελευταίες τροποποιήσεις και δες πόσο κούκλα θα είσαι τη μέρα του γάμου σας! Το απογευματάκι τηλεφώνησε σε φωτογράφο και καμεραμάν, στους υπεύθυνους για το στολισμό, στο DJ για τη δεξίωση, στο catering, καθώς και σε εμάς για τις μπομπονιέρες σας! Θα σας τις έχουμε ήδη έτοιμες να είστε σίγουροι! Το βραδάκι κάνε όποιες αλλαγές θέλεις στο πλάνο των καλεσμένων σου και το μενού για να τις στείλεις στο catering της δεξίωσης!\n4 μέρες πριν το γάμο\nΠρώτη στάση το κομμωτήριο. Μίλησε με την κομμώτριά σου. Βρείτε χτένισμα για την ημέρα του γάμου σου και φυσικά κλείσε την για όλη τη μέρα. Ποτέ δεν ξέρεις! Δεύτερη στάση η μακιγιέζ σου. Δοκίμασε διάφορα στυλ και επέλεξε το ιδανικό για σένα. Τρίτη στάση να κλείσεις ραντεβού για να φτιάξεις τα νύχια σου. Επίσης, μίλα με το catering που έχει αναλάβει το φαγητό για το στρώσιμο του κρεβατιού που θα γίνει αύριο!\n3 μέρες πριν το γάμο\nΣήμερα είναι η μέρα που θα υποδεχτείς τους καλεσμένους για να στρώσετε το κρεβάτι! Ετοίμασε τη διακόσμηση στο σπίτι σας, δώσε οδηγίες στο catering, ντύσου με το καταπληκτικό φόρεμα που αγόρασες χθες και κάνε εντύπωση στους καλεσμένους σου με το πόσο λαμπερή είσαι! Αφού φύγουν οι καλεσμένοι, σου προτείνουμε να απολαύσεις λίγες ώρες με τον άντρα της ζωής σου, κλείνοντας κινητά και πίνοντας ένα κρασί ήρεμα και όμορφα! Με τόσο τρέξιμο αυτές τις μέρες, το χρειάζεστε!\n2 μέρες πριν το γάμο\nΔύο λέξεις: Bachelor Party! Ή έστω μια έξοδος με τους φίλους σας, βρε παιδί μου! Έλα να παραλάβεις τα t-shirts από το μαγαζί μας. Στα έχουμε ήδη έτοιμα! Πήγαινε πάρε τα ποτά, τα σνακς και πήγαινε εκεί που θα το κάνετε για να ετοιμάσεις την διακόσμηση του χώρου! Κι αν δεν προλαβαίνεις, τι την έχεις την κουμπάρα; Να κάθεται; Τρώμε ελαφρά και ξεκουραζόμαστε πριν αρχίσουμε να ετοιμαζόμαστε για το βράδυ. Τα ξεχνάμε όλα για λίγο και ασχολούμαστε μόνο με την εμφάνισή μας και την ψυχική μας ηρεμία. Το βράδυ διασκεδάζουμε με τους φίλους μας, βγάζοντας φωτογραφίες με όλους και φτιάχνοντας νέες αξέχαστες αναμνήσεις!\n1 μέρα πριν το γάμο\nΗ στιγμή του γάμου σου έχει σχεδόν φτάσει! Πήγαινε να παραλάβεις το νυφικό σου, τα φορέματα για τα παρανυφάκια, το δώρο του κουμπάρου και τα καλαθάκια με το ρύζι. Μετά βγες για καφέ με φίλους και φίλες, πήγαινε και χαλάρωσε σε ένα spa, κάνε το μανικιούρ-πεντικιούρ σου και μάσκα προσώπου για να είσαι φρέσκια για αύριο. Το βράδυ πέρνα χρόνο με την οικογένειά σου, χαλάρωσε στο – για λίγες ακόμα ώρες – εργένικο δωμάτιό σου και κοιμήσου νωρίς!\nΗ μέρα του γάμου σας!\nΈφτασε η μέρα των ονείρων σου! Η πιο ευτυχισμένη μέρα της ζωής σου! Χαλάρωσε και απόλαυσέ την! Ετοιμάσου, φόρα νυφικό, φτιάξε το μαλλί σου και αφέσου στα χέρια της μακιγιέζ σου! Ο άντρας της ζωής σου σε περιμένει στα σκαλιά της εκκλησίας. Μην αργείς!\nΘέλετε κι άλλες συμβουλές; Βρείτε μας στο Facebook και ρωτήστε μας ό,τι θέλετε!


«Χρυσός» ο Μάριος Γεωργίου, Η ΚΑΘΗΜΕΡΙΝΗ, kathimerini.com.cy\nΟ Γεωργίου εκτέλεσε άψογα ένα πρόγραμμα μεσαίου βαθμού δυσκολίας, μαζεύοντας 13.966 βαθμούς\n08 ΑΠΡΙΛΙΟΥ 2018 - 16:19\nΔεύτερο μετάλλιο για το Μάριο Γεωργίου στους Κοινοπολιτειακούς Αγώνες του Gold Coast, δεύτερο και για την Κύπρο. Αυτή τη φορά χρυσό. Μετά το χάλκινο στο Σύνθετο Ατομικό το Μ. Σάββατο (07/04) ο 20χρονος γυμναστής κέρδισε το χρυσό στο έδαφος, στον τελικό που άρχισε στις 7:30πμ, ώρα Κύπρου.\nΟ Γεωργίου εκτέλεσε άψογα ένα πρόγραμμα μεσαίου βαθμού δυσκολίας, μαζεύοντας 13.966 βαθμούς. Δεύτερος ο Καναδός Scott Morgan με 13.833 και τρίτος ο Σκοτσέζος Daniel Purvis με 13.733. Είναι μόλις το τρίτο χρυσό της κυπριακής Ενόργανης στην ιστορία των Αγώνων, μετά από αυτό του Ηρόδοτου Γιωργαλλά στους Κρίκους το 2002 και του Δημήτρη Κρασιά στο μονόζυγο το 2010. Ο Γιωργαλλάς έχει και δύο χάλκινα.\n«Δεν ήταν έκπληξη για μένα το χρυσό στο έδαφος. Έκανα το πρόγραμμα μου όπως το προγραμμάτισα και έκαναν λάθη οι άλλοι και το εκμεταλλεύτηκα. Νιώθω περίεργα αλλά και χαρούμενος. Ο Max Whitlock είναι Ολυμπιονίκης όπως και άλλοι στον αγώνα, αλλά τους κέρδισα.\nΟ Max είναι μεγάλο όνομα του σπορ και είμαι θαυμαστής του. Είναι θρύλος. Οι κρίκοι δεν είναι το δυνατότερο μου όργανο, προσπάθησα, έβαλα τα δυνατά μου και ήρθα 5ος. Τη Δευτέρα στους τελικούς του δίζυγου και του άλματος θα δω τι θα κάνω. Απόψε το πρόγραμμα μου έχει ξεκούραση».\nΚοινοπολιτειακοί Αγώνες | Μάριος Γεωργίου


Δεσποινίς Δυστυχία – Passion Theater\nAπό 25/04/2018 μέχρι 14/06/2018\nΠαίζουν οι ηθοποιοί: Γεράσιμος Μιχελής (ο Χ), Λευτέρης Παπακώστας (o Ψ), Βάλια Παπαχρήστου (η Δεσποινίς Δυστυχία), Νάνα Παπαδάκη (η Μητέρα), Μαίρη Νάνου (η Γιαγιά), Νίκος Παντελίδης (ο Αρχισυντάκτης), Σπύρος Μπέτσης (Άνδρας)\nΠαρασκευή 21:15 (μόνο στις 27/4)\nΗ παραγωγή επιχορηγείται από το Υπουργείο Πολιτισμού και Αθλητισμού\nΤιμή εισιτηρίου: €15, €12 (φοιτητικό), €10 (ανέργων και 65+)\nΠληροφορίες – κρατήσεις: 2106460748\n06/05/2018 - 3:20 πμ · Συνδεθείτε για να απαντήσετε\nΕκπληκτικη παρασταση, ενδιαφερουσα, στοχαστικη, με νοηματα κ προβληματισμους!!! Τι ειναι δυστυχια, τι απογνωση, τι απελπισια??? Αψογη σκηνοθετικη επιμελεια, φωτισμοι κ ευφανταστη χρηση multimedia!! Η παρασταση σ’αγγιζει σε συναρπαζει!! Συγχαρητηρια σ’ολους!!\nΦΟΥΡΝΟΣ, Mavromichali, Athens, Greece


Ενδιαφέρουσα ημερίδα με θέμα "Αθλητισμός και Αναπηρία" - Laconialive.gr - Η ενημερωτική ιστοσελίδα της Λακωνίας, Νέα και ειδήσεις\nΑρχική ΚΟΙΝΩΝΙΑ Ενδιαφέρουσα ημερίδα με θέμα “Αθλητισμός και Αναπηρία”\nΕνδιαφέρουσα ημερίδα με θέμα “Αθλητισμός και Αναπηρία”\nΤο Σωματείο Ατόμων με Ειδικές Ανάγκες Ν. Λακωνίας προσκαλεί τα μέλη και τους φίλους του να παρακολουθήσουν τις σύντομες εισηγήσεις και να συμμετάσχουν ενεργά στη συζήτηση που θα ακολουθήσει για θέματα αναπηρίας, αθλητισμού, νομοθεσίας, ρόλου των ΜΜΕ, σχεδίασης για όλους. Η ημερίδα διοργανώνεται από το τμήμα Οργάνωσης και Διαχείρισης Αθλητισμού.\nΕισηγητές θα είναι ο παραολυμπιονίκης Χρήστος Αγγουράκης, ο δημοσιογράφος Σπύρος Χαριτάτος και ο πρόεδρος του Σωματείου ΑμεΑ Λακωνίας, νομικός Παναγιώτης Αλεξανδράκης.\nΗ ημερίδα θα πραγματοποιηθεί την Τρίτη 31 Μαρτίου και ώρα 16.00΄ στο χώρο του αμφιθεάτρου της Σχολής Επιστημών Ανθρώπινης Κίνησης και Ποιότητας Ζωής του Πανεπιστημίου Πελοποννήσου στη Σπάρτη (λεωφόρος Ευσταθίου και Σταματικής Βαλιώτη & Πλαταιών).\nΗ είσοδος είναι ελεύθερη, ενώ θα δοθεί και βεβαίωση παρακολούθησης. Πληροφορίες στα τηλέφωνα 27310 89658, 89661, 89662.\nπαραολυμπιονίκης Χρήστος Αγγουράκης\nΠροηγούμενο άρθροΟ εορτασμός της 25ης Μαρτίου στους Μολάους\nΕπόμενο άρθροΓόνιμος διάλογος στην ανοικτή συνέλευση της ΑΝ.Α.Σ.Α.


Svennegreken: Γιατί το οπτικό υλικό του ΖαχοΔιΒιΔίου δεν ενδιαφέρει κανέναν ("ΔΕΝ ΘΕΛΩ ΝΑ ΔΩ ΤΟ DVD - ΔΕΝ ΠΑΡΑΒΙΑΖΩ ΑΝΘΡΩΠΙΝΟ ΔΙΚΑΙΩΜΑ").\nHades 1 Φεβρουαρίου 2008 - 10:25 π.μ.\nΕγώ να ρωτήσω κάτι ρε'σύ polse;\nΕμένα γιατό μου κάνει εντύπωση που δεν αναρωτιώμαστε ποτέ τι διάολο μας ενδιαφέρει να δούμε κάτι τέτοιο; Ικανοποιείται κανείς; Προσφέρει θέαμα; Τι επιτέλους;\nΕσύ καλά τα λες, αλλά είναι λίγο κατάντια να φτάνουμε στο σημείο να επικαλούμαστε την ΑΠΠΔ προκειμένου να σεβαστούμε τ'αυτονόητα.\nΔιότι πάνω απ'όλα η ιδιωτική ζωή του καθενός και το απαραβίαστόν της είναι αναφαίρετο συνταγματικό δικαίωμά όλων μας. Βέβαια ξέρουμε το Σϋνταγμα, θα μου πεις; Σωστό κι αυτό...\nΑπό την άλλη βέβαια, κάνει στάση το μετρό εκεί, οπότε όλο και κάποιοι θα το γνωρίζουν...\npølsemannen 2 Φεβρουαρίου 2008 - 6:38 μ.μ.\nΕίναι σοβαρό το πρόβλημα.\nΠροτείνω λόγω έλλειψης παιδείας και αναγνωστικού ενδιαφέροντος εν γένει, το σύνολο του ΕΛ-ληνικού πληθυσμού να επισκεφθεί τον σταθμό μετρό του Συντάγματος όπως ορθώς επισημαίνετε.\nΊσως μείνει κάτι στο τέλος...\nΜήπως τελικά οι κοιλαράδες είναι τα νέα σύμβολα του ΣΑΙΚΣ?\nUrfurslaag 3 Φεβρουαρίου 2008 - 8:54 π.μ.\nΑγαπητέ εν θολοκουλτούρα αδελφέ σας προσκαλώ σε ένα χαριτωμένο ποιητικόν και θολοκουλτουριάρικον παιχνιδάκι. Πληροφορίες εις το Λιανοκλάδιον.\npølsemannen 3 Φεβρουαρίου 2008 - 3:40 μ.μ.\nΚαβαλάω την κοσμοσφαίρα μου και έρχομαι!\nΑνώνυμος 6 Ιουλίου 2008 - 2:09 μ.μ.\npølsemannen 6 Ιουλίου 2008 - 4:37 μ.μ.\nKαι ποία η σχέσις των παρατιθέμενων ανορθόγραφων χυδαιοτήτων από το φόρουμ των Νεοσιτών με το περιεχόμενο της αναρτήσεως;\nΜάλλον θα έπρεπε να απευθύνετε το σχόλιον σας εις τον κ. Μαυροτζαφέρην απ’ ευθείας.


Συνταγματική Αναθεώρηση: Επιφυλακτική η αντιπολίτευση για τα κίνητρα Τσίπρα\nΔημοσίευση 29 Οκτωβρίου 2018, 18:44 / Ανανεώθηκε 31 Οκτωβρίου 2018, 11:14\nΗ Νέα Δημοκρατία ζήτησε να καταστούν αναθεωρητέα όλα τα άρθρα που εισηγούνται κυβέρνηση και αντιπολίτευση\nΤο χαρτί της Συνταγματικής Αναθεώρησης παίζει ο Τσίπρας - Επιστολή προς πολιτικούς αρχηγούς\nΑντιδρώντας στην επιστολή που έστειλε ο πρωθυπουργός στους πολιτικούς αρχηγούς για τη Συνταγματική Αναθεώρηση, η Νέα Δημοκρατία ζήτησε να καταστούν αναθεωρητέα όλα τα άρθρα που εισηγούνται κυβέρνηση και αντιπολίτευση, το Ποτάμι και η Ένωση Κεντρώων παρέθεσαν σημεία που χρήζουν αλλαγών, ενώ το ΚΚΕ έκανε λόγο για σχεδιαζόμενες αλλαγές που ενισχύουν τον αντιλαϊκό χαρακτήρα του Συντάγματος.\nΗ Νέα Δημοκρατία ανακοίνωσε: «Την ώρα που ο κυνικός συνεταιρισμός των ΣΥΡΙΖΑ - ΑΝΕΛ παραπαίει και ο κ. Τσίπρας αναζητεί εναγωνίως ευκαιριακές πλειοψηφίες επιβίωσης για λίγους ακόμη μήνες στην εξουσία, θυμήθηκε ξαφνικά την -ξεχασμένη και από τον ίδιο- Συνταγματική Αναθεώρηση. Ζητεί μάλιστα τη συναίνεση της αντιπολίτευσης, την ώρα που καθημερινά την υβρίζει, τη συκοφαντεί και την απειλεί ακόμη και με διώξεις», σημειώνει η Πειραιώς και συνεχίζει:\n«Η θέση της ΝΔ για τη Συνταγματική αναθεώρηση ήταν και παραμένει ξεκάθαρη. Η χώρα χρειάζεται μια ευρεία και τολμηρή αλλαγή του καταστατικού της χάρτη. Γι αυτό και ο Κυριάκος Μητσοτάκης πρότεινε να καταστούν αναθεωρητέα όλα τα άρθρα που εισηγούνται κυβέρνηση και αντιπολίτευση και να επιλέξουν οι πολίτες την κατεύθυνση των αλλαγών με την ψήφο τους στις επικείμενες εκλογές. Οι συνθήκες έχουν ωριμάσει από καιρό για μια γενναία Συνταγματική αλλαγή. Μακάρι να αποδειχθεί, έστω για μια φορά, πολιτικά ώριμος και ο κ. Τσίπρας».\nΠηγές στην Πειραιώς επισήμαναν το απόγευμα πως «βασική μας διαφωνία δεν είναι μόνο το 16 για την ίδρυση και μη κρατικών πανεπιστημίων. Είναι πολλά τα άρθρα τα οποία ο ΣΥΡΙΖΑ δεν έχει εντάξει καν στη ενδοκομματική του συζήτηση. Όπως το 103 μέσω του οποίου θέλουμε να ενισχύσουμε τις αρμοδιότητες των Δήμων και την οικονομική τους αυτοτέλεια. Το 106 που εμείς θεωρούμε αναγκαίο να περιλάβει κίνητρα για την οικονομική ανάπτυξη και ένα ασφαλές επενδυτικό περιβάλλον. Και βέβαια το 110 μέσω του οποίου εμείς προτείνουμε την απλοποίηση της ίδιας της αναθεωρητικής διαδικασίας. Επίσης στις δικές μας προτάσεις (που αρνείται επί του παρόντος να συζητήσει ο ΣΥΡΙΖΑ) είναι και το 101 που εμείς εισηγούμαστε να ενταχθεί η αξιολόγηση και η αξιοκρατία στο Δημόσιο».\nΠοτάμι: Επτά λόγοι για την αναθεώρηση του Συντάγματος\nΜε τη σειρά του, το κόμμα του Σταύρου Θεοδωράκη παρέθεσε επτά σημεία του Συντάγματος που χρήζουν αλλαγής:\nΝα μην παραγράφονται τα αδικήματα των υπουργών σε χρόνους συντομότερους από εκείνα των πολιτών.\nΓια την άρση της ασυλίας των βουλευτών να αποφασίζει δικαστικό συμβούλιο και όχι τα κόμματα στην Βουλή.\nΝα μην ορίζεται η ηγεσία της Δικαιοσύνης από την κυβέρνηση χωρίς κριτήρια και χωρίς εγγυήσεις αμεροληψίας.\nΗ εκλογή του Προέδρου της Δημοκρατίας να μη μπορεί να χρησιμοποιείται για την πτώση της κυβέρνησης.\nΟι ιεράρχες να μην καθορίζουν την πολιτική στην Παιδεία και να μη στέκονται εμπόδιο στη διεύρυνση των δικαιωμάτων.\nΟι νέοι να μπορούν να σπουδάζουν και σε μη κρατικά πανεπιστήμια και να μην αναγκάζονται να ξενιτευτούν για να κάνουν τις σπουδές που θέλουν.\nΝα γίνει δεσμευτική για την εκάστοτε κυβέρνηση η δυνατότητα ψήφου των Ελλήνων του Εξωτερικού.\n«Αυτές είναι οι 7 σημαντικότερες προτάσεις του Κινήματος μας για το νέο Σύνταγμα. Η πλήρης πρόταση μας έχει από καιρό δημοσιοποιηθεί και απαντά σε όλα τα προβλήματα που έχουν εντοπισθεί τα δέκα τελευταία χρόνια. Θα προσέλθουμε στη διαδικασία της αναθεώρησης, αλλά αποφασισμένοι να μην θυσιάσουμε τις αναγκαίες αλλαγές στον βωμό μικροκομματικών και ευκαιριακών σκοπιμοτήτων».\n«Είναι η ώρα η χώρα να αποκτήσει ένα νέο σύγχρονο Σύνταγμα χωρίς ιδεοληψίες και λαϊκισμούς» καταλήγει η ανακοίνωση του κόμματος.\nΚΚΕ: Ψευδεπίγραφα συνθήματα\n«Οι επιδιωκόμενες αλλαγές στο Σύνταγμα, όχι μόνο δεν αλλάζουν, αλλά ενισχύουν τον αντιλαϊκό χαρακτήρα του» υποστηρίζει το ΚΚΕ.\n«Αυτό επιδιώκεται και με την αντιδραστικοποίηση διατάξεων (όπως είναι η ενίσχυση του ρόλου του Προέδρου της Δημοκρατίας), αλλά και με κάποια ημίμετρα αντί για κατοχύρωση υπερώριμων αιτημάτων, όπως ο πλήρης διαχωρισμός κράτους – εκκλησίας. Επίσης, με ψευδεπίγραφα συνθήματα “περί ενίσχυσης της δημοκρατίας” υποκρύπτεται η επιδίωξη της κυβέρνησης να ενισχυθεί ο διπολικός καβγάς με τη ΝΔ, στη βάση του κάλπικου διλήμματος “πρόοδος – συντήρηση”, τη στιγμή που ταυτίζονται στα κρίσιμα ζητήματα.\n»Ποιος μπορεί να ξεχάσει ότι η κυβέρνηση ΣΥΡΙΖΑ – ΑΝΕΛ ήταν αυτή που έγραψε στα παλιά της τα παπούτσια το αποτέλεσμα του δημοψηφίσματος του 2015, μετατρέποντας σε ένα βράδυ το λαϊκό ΟΧΙ σε ΝΑΙ και υλοποίησε ένα σωρό αντιλαϊκών μέτρων με Πράξεις Νομοθετικού Περιεχομένου; Όπως επίσης ότι είναι αυτή η κυβέρνηση που έφερε διάταξη η οποία βάζει μεγάλα εμπόδια στο δικαίωμα στην απεργία;\n»Αποδεικνύεται ότι η όποια αναγνώριση κάποιων δικαιωμάτων στο Σύνταγμα έχει περισσότερο διακηρυκτικό χαρακτήρα και συνοδεύεται με ρήτρες, προϋποθέσεις, νόμους, που τα καταστρατηγούν στην πράξη.\n»Το ΚΚΕ θα τοποθετηθεί συγκεκριμένα και θα πάρει μέρος στη διαδικασία που προβλέπεται, καταθέτοντας τις δικές του προτάσεις» καταλήγει η ανακοίνωση του ΚΚΕ.\nΛεβέντης: Οι βουλευτές που φεύγουν να παραδίδουν την έδρα\nΣτα προβλήματα που αντιμετωπίζει το κόμμα του αναφέρθηκε ο Βασίλης Λεβέντης στην πρώτη του αντίδραση για την επιστολή του πρωθυπουργού:\n«Το πολιτικό μας σύστημα διαγράφει παρακμιακή καμπύλη μετά και τις τελευταίες μεταγραφές βουλευτών από κόμμα σε κόμμα. Πρέπει οι βουλευτές που φεύγουν ή διαφωνούν να παραδίδουν την έδρα. Διαφορετικά το να βελτιώνεις άλλα ζητήματα και ο δημόσιος βίος να μαστίζεται κάνουμε μία τρύπα στο νερό.\n»Το ζήτημα αυτό είναι πολύ σοβαρό και συζήτηση για αναθεώρηση επί ήσσονος σημασίας ζητημάτων θα αποτελέσει αυταπάτη. Όταν αλλάζεις το Σύνταγμα πρέπει να χτυπάς τις παθογένειες του δημόσιου βίου. Επίσης όταν το κράτος κάνει προμήθειες και μεγάλα δημόσια έργα πρέπει να παρίσταται εισαγγελικός λειτουργός στις επιτροπές που θα βγαίνει μετά από κλήρωση από το σώμα εισαγγελέων εφετών. Διαφορετικά η διαφθορά θα συνεχιστεί» κατέληξε.


Τιποτα δεν παει χαμενο...: Ιδεες για αντιστροφη μετρηση........\nΑναρτήθηκε από Sofia Tsimari στις 6:32 μ.μ.\nΕτικέτες αντιστροφη μετρηση, για μικρα παιδια, ημερολογιο, ιδεες, Χριστούγεννα\nAleka Craftaholic 16 Νοεμβρίου 2014 - 7:22 μ.μ.\nΠολύ όμορφα πράγματα μας προτείνεις για την αναμονή των Χριστουγέννων.Θα δανειστώ το ''επισκεφθείτε χριστουγεννιάτικα bazaar '' ,επειδή μ'αυτό ασχολούμαι τις τελευταίες 3 εβδομάδες και θα χρειαστώ την παρουσία του κόσμου για την προσπάθεια που καταβάλλουμε να στήσουμε έναν χώρο για τα παιδιά.\nSofia Tsimari 17 Νοεμβρίου 2014 - 7:17 π.μ.\nχαχχαχα.......φυσικααααααααα...τα μπαζααρ των Χριστουγεννων στελνουν το μηνυμα......προσφορα κ αγαπη.....\nRena Christodoulou 16 Νοεμβρίου 2014 - 7:22 μ.μ.\nΚαλή αρχή Σοφία μου!!!!!\nΩραίες ιδέες μας δίνεις!!!!\nΔημιουργία 16 Νοεμβρίου 2014 - 9:30 μ.μ.\nΗ χαρά των παιδιών ,η αντίστροφη μέτρηση. Με το καλό να φτάσετε στα Χριστούγεννα.\nΟ κόσμος της Ράνιας 16 Νοεμβρίου 2014 - 9:39 μ.μ.\nΠολύ ωραία ιδέα το αντίστροφο ημερολόγιο !!!\nΚι εγώ φέτος είπα να το φτιάξω παρ όλο που οι κόρες μου είναι μεγάλες, και αποφάσισα να το φτιάξω με σπιρτόκουτα και άσε παιδεύομαι να βρω μικροπραγματάκια χιχιχι Πάντως ελπίζω να τα καταφέρω και να μην βάλω στο τέλος από μία καραμέλα σε κάθε κουτί ...... Πολύ ωραία η ανάρτησή σου !! Σε φιλώ !!!\nSofia Tsimari 17 Νοεμβρίου 2014 - 7:15 π.μ.\nτελειο φιλεναδα....μου θυμισες που καναμε καποτε συρταρακια απο σπιρτοκουτα κ ειχαν χαντρα για χερουλι.....εκτος απο δαχτυλιδακια,λαστιχακια μαλλιων κ αλλα πραγματακια μπορεις να βαλεις μεσα χαρουμενα μηνυμα....συμβουλες.......αστεια....\nΜαρία Έλενα 17 Νοεμβρίου 2014 - 1:27 π.μ.\nnifi petheras 17 Νοεμβρίου 2014 - 8:21 π.μ.\nΚαλημέρα!!! Τέλειο το δεντράκι σας!!! Καλή Σαρακοστή (εσείς το λέτε για τη Σαρακοστή των Χριστουγέννων; Εμείς το λέμε) ! Φιλάκια πολλά!!!\nαχτίδα 17 Νοεμβρίου 2014 - 10:38 π.μ.\nΚαλή εβδομάδα φίλη μου!Όλα υπέροχα!\nChristina Makri 17 Νοεμβρίου 2014 - 11:53 π.μ.\nΑυτή η λαχτάρα των παιδιών να τα κάνουν όλα!!! Σοφάκι μου γλυκό ευχαριστούμε για τις ιδέες... καλή σου εβδομάδα :)\nΚαλλιτεχνί-Ζω 17 Νοεμβρίου 2014 - 9:49 μ.μ.\nΠόσο δίκιο έχεις Σοφία!!! Το καλύτερο που μπορούμε να κάνουμε για τα παιδιά, είναι να τους αφιερώσουμε χρόνο και να τους δημιουργήσουμε "όμορφες αναμνήσεις".\nΜας δίνεις πολύ ωραίες ιδέες!!!!\nΚαλή εβδομάδα!!! Πολλά φιλιά!!!\nΓιούλα Δημιουργίες χαράς 17 Νοεμβρίου 2014 - 10:39 μ.μ.\nΝα ΄μαι και γω. Πολύ όμορφες ιδέες για να περιμένεις τα Χριστούγεννα. Οι κούκλες σου πρέπει να είναι πολύ χαρούμενες με μια τέτοια μανούλα. Να τις αφιερώνεις τόσο χρόνο να τις μαθαίνεις τόσα πράγματα. Χάρηκα πολύ που σε γνώρισα. Ελπίζω σε μια νέα συνάντηση. Όσο για τη διάλεκτο μη νοιάζεσαι. Εγώ το διασκεδάζω. Οι φίλοι μου μ' αγαπούν γι αυτό που είμαι. Φιλάκια πολλά σε σένα και στις κούκλες σου.\n- spoonstories- 18 Νοεμβρίου 2014 - 10:43 μ.μ.\nΥπέροχες ιδέες Σοφάκι για μικρούς και μεγάλους γιατί και οι μεγάλοι έχουν ανάγκη από αναμνήσεις και στιγμές!Φιλιά πολλά\nrena 19 Νοεμβρίου 2014 - 7:58 μ.μ.\nΤαλαντούχα τα παιδιά σου γεμάτα ιδέες και όρεξη για δημιουργία!!!!!\nMarie-Anne 19 Νοεμβρίου 2014 - 8:35 μ.μ.\nΥπέροχες οι ιδέες των κοριτσιών σου και οι κατασκευές που φτιάξατε!!\nΚαι πολύ ωραία όλα όσα γράφεις για την περίοδο των εορτών!\nΜου άρεσε πολύ που έχεις προσαρμόσει το ξενόφερτο έθιμο της αντίστροφης μέτρησης και μετράς τις 40 ημέρες της Σαρακοστής!\nΠολλά φιλάκια σ'όλα τα μαγουλάκια!\nSofia Tsimari 20 Νοεμβρίου 2014 - 9:20 π.μ.\nχαχαχχα.....ναι ολα πρεπει να τα προσαρμοζουμε για την αγαπη των παιδιων...δεν μπορω τους ανθρωπους που επειδη ειναι "της εκκλησιας" κ γω τετοιο παιδι ειμαι.....λενε στα παιδια οτι δεν υπαρχει Αη Βασιλης...ναι κ γω τους λεω για τον δικο μας ΑΓΙΟ που ηταν τοοοσο καλος γι αυτο το πνευμα που φερνει τα δωρα το ονομασαν ετσι!!!!γιατι ξερουν οτι ολα οι ξενοι τα δανειστηκαν απ την ελληνικη γλωσσα...απειρα τα παραδειγματα...barbie...Βαρβαρα....dora....θΕΟΔΩΡΑ...poly pocket..ΠΟΛΥΞΕΝΗ.....χαχαχχαα...ολα πρεπει να προσαρμοζονται στα δικα μας προτυπα!!!!!!!\nmarilise 19 Νοεμβρίου 2014 - 8:48 μ.μ.\nπερνα μια βολτα http://starsandicicles.blogspot.gr/2014/11/blog-post_85.html\nSofia Tsimari 20 Νοεμβρίου 2014 - 9:21 π.μ.\nαχ γλυκια μου με σκλαβωσες.....κατι εβλεπα αυτες τις μερες αλλα νομιζα οτι ηταν διαγωνισμος....κ τα δικα μου ηταν πολυ απλα για να μπουν....να σαι καλα σ ευχαριστω για την τιμη!!!\nΔέσποινα Δεσποινάκι 20 Νοεμβρίου 2014 - 8:00 π.μ.\nΤι ομορφες ιδεες!!! Μολις σ ανακαλυψα!!! Φιλια!!!\nSofia Tsimari 20 Νοεμβρίου 2014 - 9:22 π.μ.\nκαλως την να........παω να σ ανακαλυψω κ γω............χοχοχοχοχο


O Μαργαρίτης Σχοινάς για νέος επίτροπος στην Κομισιόν -\nΟ Μαργαρίτης Σχοινάς θα είναι η πρόταση του πρωθυπουργού Κυριάκου Μητσοτάκης για τη θέση του εκπροσώπου της Ελλάδας στη νέα Ευρωπαϊκή Επιτροπή.\nΣύμφωνα με τη σχετική ανακοίνωση του Μαξίμου ο Πρωθυπουργός θα ενημερώσει άμεσα τη νέα πρόεδρο του Κολλεγίου των Επιτρόπων κ. Ούρσουλα φον ντερ Λάιεν.\nΝωρίτερα, ο ιστότοπος Politico σε δημοσίευμά του είχε αποκαλύψει ότι ο Μαργαρίτης Σχοινάς αναμένεται να είναι ο νέος έλληνας επίτροπος στην Κομισιόν,\nΟ Μαργαρίτης Σχοινάς (28 Ιουλίου 1962 – Θεσσαλονίκη) είναι έλληνας πολιτικός και αξιωματούχος της ΕΕ. Υπήρξε μέλος του Ευρωπαϊκού Κοινοβουλίου από το 2007 έως το 2009 εκλεγμένος με τη Νέα Δημοκρατία.\nΚατάγεται από τη Φούρκα Χαλκιδικής. Είναι πτυχιούχος δημόσιας διοίκησης της Σχολής Οικονομικών του Λονδίνου και του Κολλεγίου της Ευρώπης 1985-1986. Δουλεύει στην Ευρωπαϊκή Επιτροπή από το 1990 και ηγήθηκε σε μια σειρά από ανώτερες θέσεις, μεταξύ άλλων και ως προϊστάμενος του γραφείου του Κύπριου Επίτροπου, Μάρκου Κυπριανού, από το 2004 έως το 2007. Τον Απρίλιο του 2013 διορίστηκε Διευθυντής στη Γενική Διεύθυνση της Επιτροπής Οικονομικών και Χρηματοδοτικών Υποθέσεων\nΥπενθυμίζεται ότι το 2007 είχε διαδεχθεί τον Αντώνη Σαμαρά ως μέλος της Επιτροπής Οικονομικών του ευρωκοινοβουλίου. Η μοίρα έφερε να αναλάβει αυτός επίτροπος αν και ακουγόταν ότι τη θέση αυτή θα κατείχε ο Αντώνης Σαμαράς. Το γιατί δεν πήγε ο πρώην πρωθυπουργός κανείς δεν το γνωρίζει, όπως και αν θα αξιοποιηθεί με κάποιο τρόπο.\nΕτικέτες Commission, EU, Margaritis, Επίτροπος, Ευρωπαϊκή Επιτροπή, Μαργαρίτης Σχοινάς


ΜΕΘΥΣΜΕΝΕΣ ΙΣΤΟΡΙΕΣ...: ΔιαβάΖΟΥΜΕ 30+1 BΙΒΛΙΑ για την Άνοιξη...\nφωτογραφία ΝΙΚΟΛΕTΤΑ ΓΙΑΝΝΟΥΛΗ\n1. ΜΑΡΙΑ ΚΑΒΟΥΡΗ «Τρία Μ στο Ποτάμι»\n…Κομμάτι-κομμάτι χαράμιζα το σώμα μου σε ίσκιους. Ίσκιους που δεν έβρισκαν πρόσωπο να τους καθορίσει, να τους ονομάσει… Μια ζωή με ψευδώνυμα και μάσκες άφηνα τις σκιές να με σμιλέψουνε…\n2. ΜΑΝΙΝΑ ΖΟΥΜΠΟΥΛΑΚΗ «Αόρατα Κορίτσια»\n3. ΕΥΣΤΑΘΙΑ ΠΑΥΛΟΥ – ΚΑΤΡΑΚΗ «Διάφανη Κιμωλία» Εκδόσεις Το Ανώνυμο Βιβλίο\nΓραπώθηκα την τελευταία στιγμή από την χειρολαβή του τρένου. Πίσω μου αφήνω τις βαλίτσες μου, γεμάτες από αναμνήσεις και συνήθειες. Τίποτα δεν κρατώ από την παλιά μου ζωή.\n4. ΚΑΤΕΡΙΝΑ ΖΑΧΑΡΙΑΔΟΥ «Απόηχοι» Εκδόσεις Ινφογνώμων\n«Τη μοίρα που γράφτηκε στην παλάμη του αριστερού χεριού μου την γνώρισα στον πάγκο ενός πλανόδιου αγοριού σε ένα από τα αυγουστιάτικα σοκάκια που οδηγούν στην Piazza Navona της Ρώμης.»\nπάνω σ’ ερείπια ναών και είδωλα πέτρινα\nΜια ποιητική συλλογή γεμάτη απόηχους.\nΕίναι οι απόηχοι των ανεκπλήρωτων ελπίδων μας.\n5. «ΜΙΧΑΗΛ ΑΓΓΕΛΟΣ - ΤΑ ΠΟΙΗΜΑΤΑ»\nΑπόδοση: Γιώργος Ξενίας Εκδόσεις Γαβριηλίδης\nΚι αν κάποιοι ζουν για χρόνια ευτυχισμένοι, αρκεί μια ώρα σύντομη για να θρηνήσουν και να σπαράξουν. Κι αν χάρη σε γενιά αρχαία ή ξακουστή κάποιοι άλλοι λάμπουν, σε μία στιγμή η αίγλη τους μπορεί να δύσει. Τίποτα που κινείται κάτω από τον ήλιο δε μένει αήττητο μπροστά στο θάνατο και αναλλοίωτο μπροστά στη μοίρα.\n6. «ΣΤΟ ΣΕΝΤΟΥΚΙ ΤΗΣ ΨΥΧΗΣ ΜΟΥ»\nΕυθυμία Αθανασιάδου Εκδόσεις Έξη\nΓεννήθηκα ένα χειμωνιάτικο απόγευμα σε ένα παγωμένο φτωχικό. Οι γονείς μου ορφανοί και οι δύο έφυγαν από την Ανδριανούπολη για ένα καλύτερο αύριο. Μπορεί να στερήθηκα πολλά πράγματα, την αγάπη όμως ποτέ. Μέχρι που η αρρώστια χτύπησε αλύπητα τον πατέρα μου. Κάθε μέρα που περνούσε ήταν και χειρότερη. «Να έχεις μια καλύτερη ζωή», μου ευχήθηκε μια μέρα πριν κλείσει τα μάτια της η μάνα μου. «Πεθύμησε τον πατέρα σου και θέλησε να τον βρει», μου είπαν όταν μικρό παιδί στεκόμουν σιωπηλά στην κηδεία της. Έτσι με έναν μπόγο με τα ελάχιστα υπάρχοντά μου ξεκίνησα το ταξίδι της ζωής. Στάθηκα τυχερή και βρήκα δουλειά σε ένα καπνομάγαζο για να μπορώ να πηγαίνω σχολείο. Άρχισα να ονειρεύομαι πάλι… μέχρι εκείνη τη νύχτα… η καρδιά μου χτυπούσε δυνατά σε αντίθεση με τα βήματά μου… και μετά πόνος… Όταν η ψυχή σου κομματιάζεται και το μόνο που εύχεσαι είναι να σταματήσεις να υπάρχεις, από πού μπορείς να αντλήσεις δύναμη για να σταθείς ξανά στα πόδια σου;\n7. «ΤΟ ΤΕΛΕΥΤΑΙΟ ΔΕΙΠΝΟ ΣΤΗ ΜΥΡΝΑ» Μέλιος Πίτσιας\n…Ο γητευτής δεν γύρισε ποτέ πια στη Μύρνα!\nΑυτός ήταν ένας τόσο σκληρός άνδρας, που θα προτιμούσε να καλπάζει στους αιώνες, πάνω σε ένα άλογο που το δάμασε και δεν το δάμασε, παρά να γυρίσει πίσω ηττημένος. Αλλά και το άλογο, για να μη μαθευτεί ότι κάποιος το ατίμασε, δεν θα επέστρεφε ποτέ νικημένο στη Μύρνα. Έτσι, κανένας από τους δύο δεν θα καλούνταν να πληρώσει το βαρύ φόρο της ταπείνωσης, στο ασυμβίβαστο παιχνίδι της υπεριφάνειας. Υπήρχαν, βέβαια, μερικοί που πίστευαν ότι, ο γητευτής θα γυρίσει καβάλα στο άλογο μετά από τετρακόσια χρόνια. «Θα επιστρέψει μια Κυριακή που μοιράζουν βάγια», έλεγαν.\nΑλλά αν συνέβαινε αυτό, θα ήταν εντελώς μάταιο, γιατί δεν θα έβρισκαν κανέναν στον τόπο αυτό να τους θυμάται και να τους περιμένει. Οι άνθρωποι θα μιλούσαν μια ακατανόητη γλώσσα, θα ξεχνούσαν τα παλιά τραγούδια και τους λεβέντικους χορούς. Δεν θα ήξεραν να χορεύουν με το κλαρίνο, το νταούλι, το ζουρνά και την λύρα. Ο χαριτωμένος τόπος θα είχε καταντήσει μια απέραντη έρημος. Οι πηγές και τα ποτάμια της αληθινής ζωής θα στέρευαν και η γλώσσα των ανθρώπων θα κολλούσε στο λαρύγγι τους από τη δίψα. Δεν θα υπήρχαν άλογα και γητευτές και κανένας πια δεν θα κτυπούσε την πόρτα του μύθου!…\n8. «ΜΕ ΜΟΛΥΒΙ ΦΑΜΠΕΡ ΝΟΥΜΕΡΟ ΔΥΟ» Άλκη Ζέη\nΗ συναρπαστική της αφήγηση διανθίζεται από πλούσιο φωτογραφικό υλικό. Μνήμη και πολλή αγάπη χρειάστηκε για να γράψω την ιστορία της ζωής μου. Στο μυθιστόρημα μπορείς να λες ό,τι φαντάζεσαι, να κινείς τους ήρωές σου όπως θέλεις, να τους βάζεις να λένε ό,τι σκέφτεσαι εσύ. Όταν όμως τα πρόσωπα είναι αληθινά, δεν γίνεται ούτε τοσοδά να λαθέψεις, μια και κανείς τους δεν μπορεί πια να σε επιβεβαιώσει ή να σε διαψεύσει. Ευτυχώς που υπάρχει η αδελφή μου και η μνήμη της είναι αλάνθαστη και η ζωή της μπλέκεται με τη δική μου. Μόλις διάβασε αυτά που έγραψα μου είπε: «Έτσι ζήσαμε, έτσι ήταν αυτοί που γνωρίσαμε και αγαπήσαμε». «Τώρα» της λέω «που ξαναθυμήθηκες την ιστορία μας θα ’θελες να είχαμε ζήσει μια άλλη ζωή;» «Με τίποτα» μου αποκρίθηκε αυθόρμητα. «Με τίποτα» συμπλήρωσα κι εγώ.\n9. «Φως στις σκιές» ΠΕΝΥ ΠΑΠΑΔΑΚΗ\nΗ Ελένη, σύζυγος του Άρη, ζει για δεκαπέντε χρόνια σε μια εικονική πραγματικότητα. Κλεισμένη στο χρυσό κλουβί του γάμου της, τρέφεται με ψέματα, απάτες και προδοσία. Όταν όλα θα αποκαλυφθούν, θα βρει τη δύναμη να φύγει και να διεκδικήσει μια καλύτερη ζωή. Στον δρόμο της θα συναντήσει τον Ορέστη, έναν άντρα που κουβαλά βαρύ σταυρό στις πλάτες του, δίνοντας μάχες για να σώσει τη μονάκριβη κόρη του από τον σκοτεινό κόσμο των ναρκωτικών. Οι δοκιμασίες που θα περάσουν θα είναι πολλές και μεγάλες, αλλά το πείσμα τους να διαλύσουν τις σκιές του παρελθόντος και να βγουν νικητές στο φως θα είναι μεγαλύτερο. Αντίθετα ο Άρης θα κληθεί να πληρώσει σκληρό τίμημα για τις παράνομες πράξεις του. Τα θύματα αυτών των πράξεων είναι πολλά, μα για εκείνον δεν είναι παρά… παράπλευρες απώλειες. Θανάσιμα αμαρτήματα, η πλεονεξία και η αλαζονεία του. Όταν όμως έρθει η ώρα να αναμετρηθεί μαζί τους, θα μάθει με τον πιο αμείλικτο τρόπο πως «όλα εδώ πληρώνονται», και μάλιστα με τόκο.\n10. ΕΛΣΗ ΤΣΟΥΚΑΡΑΚΗ «Τα Κύματα Της Νοσταλγίας» Εκδόσεις Ψυχογιός\nΗ ζωή του γιατρού Πέτρου Εμμανουήλ αλλάζει ολοκληρωτικά όταν γίνεται υπαίτιος για τον θάνατο ενός μικρού κοριτσιού. Ύστερα από μια συγκλονιστική αποκάλυψη που ανατρέπει τα πάντα, αποφασίζει να εγκαταλείψει την οικογένεια και τον τόπο του, χωρίς να υποψιάζεται το παράδοξο παιχνίδι που του έστησε χαιρέκακα η μοίρα. Μόνο ο αληθινός έρωτας κατορθώνει κάποια στιγμή ν’ απαλύνει τις πληγές του, να τον λυτρώσει από τον ίδιο του τον εαυτό και να τον βοηθήσει να ξαναστήσει τη ζωή του στη μακρινή Νέα Ζηλανδία! Το αναπάντεχο τηλεφώνημα της κόρης του, ύστερα από είκοσι τρία ολόκληρα χρόνια, τον αναγκάζει να επιστρέψει στην Ελλάδα και να έρθει αντιμέτωπος με όλα όσα διαδραματίστηκαν στην οικογένειά του όσο αυτός ήταν απών.\n11. ΧΡΗΣΤΟΣ ΤΕΡΖΙΔΗΣ «ΑΔΕΙΑ ΔΩΜΑΤΙΑ»\nΜια ιστορία για όσους παλεύουν ενάντια στην εικόνα που έχουν πλάσει οι άλλοι γι’ αυτούς. Ένας επιτυχημένος Έλληνας δημοσιογράφος, που φιλοδοξεί να γίνει συγγραφέας, αποφασίζει να κυνηγήσει τ’ όνειρό του στην Αμερική. Μια απρόσμενη είδηση, η αυτοκτονία του μεγάλου του αδελφού, πυροδοτεί μέσα του ένα κύμα από ερωτηματικά και αναμνήσεις και του προσφέρει τελικά την «πρώτη ύλη» για το πρώτο του μυθιστόρημα. Ένα ταξίδι αυτογνωσίας μεταξύ Ελλάδας και Νέας Υόρκης από τα μέσα της δεκαετίας του ’80 ως τις μέρες μας. Η Ελλάδα μιας άλλης εποχής, τα underground μπαράκια της Θεσσαλονίκης, οι κοσμικές παραλίες της Μυκόνου, οι celebrities στην Αθήνα, και η Νέα Υόρκη των γρήγορων ρυθμών και των εύκολων συναισθημάτων. Μια ιστορία για όσους παλεύουν ενάντια στην εικόνα που έχουν πλάσει οι άλλοι γι’ αυτούς.\nΜε ένα σχεδόν σαδιστικό πάθος ο συγγραφέας λατρεύει να βασανίζει τους ήρωές του επιλέγοντας πρόσωπα στα οποία ο καθένας αναγνωρίζει τη δική του σκοτεινή πλευρά. Έναν τέτοιο ήρωα επέλεξε για κεντρικό πρόσωπο του νέου του μυθιστορήματος.\n12. ΑΝΑΣΤΑΣΙΑ ΚΟΡΙΝΘΙΟΥ «Ποτέ μη λες για πάντα»\nΜια γριά μάγισσα και τα φυλαχτά του έρωτα. Ζωές ανθρώπων που μπερδεύονται και μπερδεύουν. Ο Φίλιππος, η Μαίρη και ανάμεσα τους το αύριο να εκδικείται στο χθες! Όταν ο έρωτας έρχεται αντιμέτωπος με τον ίδιο τον θάνατο, ποιος άραγε βγαίνει νικητής; Όταν η ζωή ντύνεται μοναξιά, ποιοι αόρατοι φύλακες αρχαίων μυστικών μπορούν να σε βοηθήσουν; Στη Ρόδο του σήμερα ταξιδεύει μια γόνδολα από τη Βενετία, τραγουδά αμανέδες μια όμορφη Τουρκάλα, κι ένας προδομένος έρωτας γράφει γράμματα που τα κλείνει σε μπουκάλια και τα πετά στη θάλασσα για να τα βρεις εσύ. Να βρεις εσένα, κάπου στο ψέμα και την αλήθεια των ηρώων αυτού του βιβλίου. Μια μεταφυσική ιστορία που, όμως, κάποιοι κάπου την έζησαν ή την ζουν ακόμα…\n13. ΔΕΣΠΟΙΝΑ ΣΩΤΗΡΟΠΟΥΛΟΥ «Το ορκίζομαι στις ρυτίδες μου» Εκδόσεις Ινφογνώμων\nΠου πάνε οι ψυχές όταν φεύγουν; Το αιώνιο ερωτηματικό. Επτά γυναίκες κι ένας άντρας… Επτά ιστορίες γυναικών με πρωταγωνιστές στα κεφάλαια της ζωής τους, τον έρωτα, την εγκατάλειψη, την ευθύνη, την χαρά, την προδοσία, τον θάνατο, την συνέχεια. Μία ιστορία ανδρός με κυρίαρχο τέμπο στην ζωή του, την εντιμότητα, την παραπλάνηση, την φυγή, την αναζήτηση, την αγάπη. Κι ένας παρατηρητής… Εκείνος της σιωπηρής μαρτυρίας. Εκείνος της ψυχής. Εκείνος, που σαν από μηχανής Θεός δείχνει τον δρόμο. Αυτόν που πρέπει να κάνουμε. Ένας είναι. Ο δικός μας.\n14. ΧΡΥΣΟΥΛΑ ΔΙΠΛΑΡΗ «Μαγ(ειρ)ικές Ιστορίες»\nΤι μυστικά κρύβει η Τουρλού ζωή του παπα-Φώτη; Και ποια είναι η Σκορδόπιστη με τον αλκοολικό σκύλο; Visanto: κρασί ή εραστής; Που εξαφανίστηκε η Σουλάρα; Την πήρε μαζί του ο Ξενοφών; Ποιος θα φτιάξει τα Κόλλυβα για την Μπάρμπι; Μήπως η βασίλισσα της σάλτσας; Να σας τρατάρουμε ένα Νεραντζάκι; Ή μήπως προτιμάτε ένα κομμάτι απ’ το Ψωμί της αγάπης; Λίγη Φανουρόπιτα; Μάσκα ομορφιάς με Καφέ; Φυσικά! Και μετά λέμε και το φλιτζάνι. Και οπωσδήποτε πρέπει να δοκιμάσετε Γιουβέτσι και να κάνετε ταξίδια με μια Πίτσα. Ό,τι προτιμάτε. Ιστορίες που μαγειρεύονται… Ιστορίες που μαγεύουν. Και συνταγές που αφηγούνται ιστορίες… Απολαύστε τις!\n15. ΝΙΝΟ ΑΥΓΕΡΗΣ «Οι Μάγισσες των Ιωαννίνων»\nΙωάννινα 1781, Είμαι η Πάμβα ή αλλιώς Λενιώ κι αυτή είναι η ιστορία μου. Μια όχι και τόσο συνηθισμένη ιστορία. Μια ιστορία γεμάτη μυστικά, πάθη, πολέμους, αγάπη και μίσος. Η ζωή μου δεν ήταν παραμύθι, ούτε η ζωή της μάνας μου, ούτε η ζωή της γενιάς μου. Γνώρισα την κακία και το μίσος από τα μικράτα μου, από τότε που μπορούσα να καταλάβω τον εαυτό μου, από τότε που ξεστόμισα τις πρώτες μου λέξεις. Έμελλε να ζήσω ανάμεσα σε γενιές μαγισσών και να μεγαλώσω μέσα σε διχόνοιες και πολέμους κυριαρχίας. Κάθε χρόνος της ζωής μου ήταν και μια δοκιμασία. Κάθε ημέρα της ζωής μου ήταν κι ένα καινούργιο μάθημα. Κάθε μάθημα ήταν ένα δαχτυλίδι φωτιάς που με θέριευε και με μεγάλωνε ολοένα και περισσότερο. Πέθανα κι αναστήθηκα πολλές φορές, όχι μόνο σωματικά, μα και ψυχικά. Κάθε φορά, αυτός ο θάνατος με έκανε πιο δυνατή, πιο ισχυρή. Στο τέλος πάντα κράταγα το κεφάλι μου ψηλά, μέχρι που έγινα η ίδια φωτιά κι έκαψα τους εχθρούς μου μια για πάντα. Στη σύντομη, αλλά πολυτάραχη ζωή μου, ένα πράγμα έμαθα πολύ καλά, ότι η δόξα, η αλήθεια κι η εξουσία, έχουν τιμήματα πολλά και ματωμένα. Μαγικά και ξεχασμένα μαντζούνια, μαχαίρια προδοσίας, δηλητήρια από δόλιες μάγισσες, φιλίες με τη μορφή φιδιού, ευχές και κατάρες. Με αυτά ήταν γεμάτα τα παιδικά μου χρόνια και τα χρόνια που ακολούθησαν την εφηβεία μου. Όλα αυτά έγιναν για εμένα. Για να καταστρέψουν την τελευταία μιας γενιάς άξιων, καλών κι αγαθών μαγισσών. Αλλά η καταστροφή μου, έγινε καταστροφή των εχθρών μου κι εγώ έγινα ο Φοίνικας που αναγεννιέμαι από τις στάχτες μου, για να διηγηθώ την ιστορία μου. Αναγεννήθηκα κι ήρθε η στιγμή, μέσα από τον τελευταίο των τελευταίων της γενιάς μου, να σας διηγηθώ την ιστορία μου. Ένα συγκλονιστικό μυθιστόρημα που θα το κάνετε κομμάτι σας, θα το ζήσετε δυνατά μέχρι την τελευταία του σελίδα και θα το θυμάστε για πάντα.\n16. ΓΙΑΝΝΗΣ ΑΓΓΟΥΡΙΔΑΚΗΣ «Γυναικεία πόδια σε αντρικά παπούτσια» Εκδόσεις Γαβριηλίδης\nΕννέα διηγήματα. Εννέα ταξίδια σε διαφορετικούς προορισμούς. Ταξίδια που κρύβουν εκπλήξεις. Ο έρωτας, η φιλία, η κοινωνία… είναι τα θέματα που με διεισδυτικό και απολαυστικό χιούμορ διαπραγματεύεται ο συγγραφέας.\n17. JO NESBO Ο ΧΙΟΝΑΝΘΡΩΠΟΣ αστυνομικό Σειρά: Βιβλία pocket\nΜεγάλα βιβλία, μικρές τιμές Βιβλία για κάθε τσέπη\nΟι εκδόσεις ΜΕΤΑΙΧΜΙΟ κυκλοφορούν βιβλία τσέπης με την αυθεντική έννοια του όρου: βιβλία δηλαδή γνωστών συγγραφέων που έκαναν ήδη μια πετυχημένη πορεία στην ελληνική αγορά με την κανονική τους έκδοση και αρκετό χρόνο μετά την έκδοση αυτή επανακυκλοφορούν σε μικρό σχήμα, σε πολύ χαμηλή τιμή. ΣΥΝΤΟΜΑ ΘΑ ΠΕΣΕΙ ΤΟ ΠΡΩΤΟ ΧΙΟΝΙ\n18. ΜΑΡΙΑ ΤΖΙΡΙΤΑ «Το ταξίδι της Ελπίδας»\nΠειραιάς 1967. Το πλοίο Ελπίς σαλπάρει για Αυστραλία, μεταφέροντας εκατοντάδες διαφορετικούς ανθρώπους με μια κοινή ελπίδα∙ μια καλύτερη ζωή. Ανάμεσά τους και η Ελπίδα, που ταξιδεύει με πλαστή ταυτότητα, κουβαλώντας μαζί της το φρικτό μυστικό της. Ένας ώριμος επιχειρηματίας, πρώην ναυτικός, ο γοητευτικός γιατρός του πλοίου, μια απελπισμένη γυναίκα που αναζητά το παιδί της στη μακρινή ήπειρο, μια νεαρή κοπέλα που πηγαίνει στην Αυστραλία να παντρευτεί χωρίς τη θέλησή της είναι μερικά από τα πρόσωπα που θα γνωρίσει κατά τη διάρκεια αυτού του ταξιδιού και που θα σημαδέψουν τη ζωή της για πάντα. Άραγε θα καταφέρει να φτάσει στο λιμάνι της λύτρωσης και της ευτυχίας ύστερα από τριάντα ολόκληρες μέρες μέσα σ’ αυτό το πλοίο; Διασχίζοντας ωκεανούς, γνωρίζοντας για πρώτη φορά εξωτικά μέρη και άγνωστους πολιτισμούς, θα καταφέρει να απαλλαγεί από όσα την κρατούν δέσμια στο σκοτεινό παρελθόν της;\n19. ΝΤΙΝΟΣ ΓΙΩΤΗΣ «Ο Άγγελος που έχασε το δρόμο για τον Παράδεισο» Εκδόσεις Ψυχογιός\nΤον Δεκέμβριο του 2008, ο Άγγελος, μαζί με χιλιάδες συμμαθητές του, κατέβηκε στους φλογισμένους δρόμους της Αθήνας. Για να απαντήσουν στη βαρβαρότητα των αστυνομικών, στην υποκρισία των πολιτικών και στον εκμαυλισμό μιας κοινωνίας που αργοπέθαινε. Εκείνη την άγρια νύχτα του Αγίου Νικολάου βρέθηκε για πρώτη φορά από το πεδίο της θεωρίας στο πεδίο της μάχης, και όταν εκσφενδόνισε την πρώτη του μολότοφ, ήταν σαν να περνούσε, με μια τελετουργική κίνηση, οριστικά στον κόσμο της ενηλικίωσης. Συνεπαρμένος από τον ρομαντισμό της νιότης, αναζητούσε ανάμεσα στα οδοφράγματα και στις φωτιές, όπως και τα χιλιάδες παιδιά της τάξης του με τα sneakers και τα hoodies, μια απάντηση σε όσα τον έκαιγαν βαθιά μέσα του. Μια απάντηση σε όσα δεν έβρισκε στα βιβλία. Και τότε συνειδητοποίησε πως, όπως έλεγε και ένα σύνθημα για εκείνες τις ημέρες, ο Δεκέμβρης δεν ήταν απάντηση, ήταν ερώτηση. Φοιτητής πια, άρχισε να απομακρύνεται από το σπίτι του. Και όταν τηλεφωνούσε καμιά φορά, το έκανε πάντα με απόκρυψη. Μέχρι που χάθηκε.\n20. ΣΠΥΡΟΣ ΓΡΑΤΣΙΑΣ «Σκιές Αίματος»\n21. ΠΕΤΡΟΣ ΓΑΛΙΑΤΣΑΤΟΣ « Άσπρα γάντια»\nΙσπανία, Ολλανδία, Βρετανία, Νότια Αφρική… Τα γεγονότα του παρελθόντος είναι πολύ έντονα και πολύ σκοτεινά –κανείς δεν μπορεί να μείνει ανεπηρέαστος.\nΟ Μάικ Ζάκρος, σπουδαγμένος μπάτλερ και κοσμοπολίτης, βρίσκεται εδώ και μερικά χρόνια στο Λονδίνο στην υπηρεσία της βασιλικής οικογένειας. Έχει δεσμό με την Νικόλ, σκοπεύουν να παντρευτούν. Όλα κυλούν ήρεμα μέχρι την ημέρα που χτυπάει το τηλέφωνο. Ο κυρ Γιώργος, μια παλιά γνωριμία από την Ελλάδα, του ζητάει να γυρίσει στην Αθήνα για να ξεπληρώσει κάποιο παλιό του χρέος. Ο κυρ Γιώργος είναι ο πιο ισχυρός μαφιόζος της χώρας. Ο Μάικ του χρωστάει τη ζωή του (και πολλές χιλιάδες ευρώ). Αποστολή του είναι να προσληφθεί στην κατοικία του πρέσβη της Αφρικής και να κερδίσει την εμπιστοσύνη του. Μια παλιά βεντέτα κι ένα τεράστιο μίσος χωρίζει τους δυο άντρες. Ο Μάικ θα βρεθεί ανάμεσά τους, μπλεγμένος περισσότερο από όσο είχε φανταστεί.\nΤα Άσπρα Γάντια είναι ένα σκοτεινό μυθιστόρημα γραμμένο με κινηματογραφικό ρυθμό, με έντονη δράση, γρήγορες εναλλαγές, πολλά πρόσωπα, αναπάντεχες ανατροπές και πολλά κρυμμένα μυστικά. Ένα ξεκαθάρισμα λογαριασμών με φόντο τη σημερινή Αθήνα.\n22. ΓΙΩΡΓΟΣ ΓΙΩΤΣΑΣ «Εκ Νεκρών» Εκδόσεις Λυκόφως\nΈνα σκοτεινό μυθιστόρημα τρόμου/μυστηρίου είναι το βιβλίο του Γιώργου Γιώτσα, με τον τίτλο «Εκ Νεκρών», που κυκλοφορεί από τις εκδόσεις Λυκόφως.\nΠρωταγωνιστής του μυθιστορήματος ο Χρήστος Ιωάννου, ο οποίος αποκρύπτει ακόμη και από τη γυναίκα του ένα μυστικό που τον στοιχειώνει. Ένας φόνος που ήταν δυστύχημα, ένας φόνος που δεν έπρεπε να γίνει. Αλλά έγινε. Ένας άνθρωπος πέθανε εξαιτίας του και μάλιστα φρικτά.\nΟι τύψεις όμως θα είναι το τελευταίο πράγμα που θα τον απασχολήσει, όταν ο Χρήστος Ιωάννου φύγει από τη ζωή και ανακαλύψει ότι δεν υπάρχει ούτε παράδεισος, ούτε κόλαση...\n23. ΜΗΛΕΒΑ ΑΝΑΣΤΑΣΙΑΔΟΥ – ΛΥΔΙΑ ΨΑΡΑΔΕΛΛΗ «Το Μυστικό της Καρυδιάς» Εκδόσεις Εντύποις\n24. ΓΙΑΝΝΗΣ ΞΑΝΘΟΥΛΗΣ «Την Κυριακή έχουμε Γάμο» Εκδόσεις Διόπτρα\nΚαι τώρα το ταξίδι. Μακρινό καλοκαιρινό ταξίδι από την Αθήνα στον Έβρο, ταξίδι φορτωμένο δισταγμούς και επιθυμίες. Εκεί θα ’ρθουν αντιμέτωποι με όλα τα διλήμματα της ζωής τους, επώδυνα και γεμάτα από τις χαρές που τους λείπουν. Πάνω τους, μια ύπουλη συναστρία ειρωνικών αστερισμών και μέσα σ’ όλα ο γάμος, σαν οξύμωρο περιστατικό μεταξύ τρελού πανηγυριού και τραγωδίας.\n25. ΕΛΕΝΑ ΑΚΡΙΤΑ «Φόνος 5 Αστέρων» Εκδόσεις Διόπτρα\n26. ΕΡΜΟΛΑΟΣ ΜΑΤΘΑΙΟΥ «Για το νόημα της ζωής καλά πάω;» Εκδόσεις Το Ανώνυμο Βιβλίο\nΓΙΑ ΤΟ ΝΟΗΜΑ ΤΗΣ ΖΩΗΣ ΚΑΛΑ ΠΑΩ?\n(ΘΕΑΤΡΙΚΟ ΕΡΓΟ ΓΙΑ 2 ΠΡΟΣΩΠΑ)\nΕίσαι Μοναδικός! Η ζωή είναι ωραία! Πίστεψε στον εαυτό σου και όλα μπορούν να συμβούν! Τα εμπόδια είναι μεταμφιεσμένες ευκαιρίες! Η πιο σκοτεινή ώρα της νύχτας είναι λίγο πριν ξημερώσει! Αγάπησε τον εαυτό σου και θα σε αγαπήσουν αμέσως και οι άλλοι! Πως όμως αγαπάς τον εαυτό σου? Πως πιστεύεις σε αυτόν? Πως ανακαλύπτεις την μοναδικότητά του? Πως καταλαβαίνεις ότι η ζωή είναι ωραία? Πως παίρνεις δύναμη να συνεχίσεις όταν είσαι απογοητευμένος από την ζωή και τα βλέπεις όλα μαύρα? Αυτά και πολλά άλλα ερωτήματα βασανίζουν την ηρωίδα του έργου αλλά και όλον τον κόσμο ,αιώνες τώρα. Σίγουρα την απάντηση την έχουν οι ειδικοί σκέφτεται ‘’εκείνη’’ και ζητάει βοήθεια από ‘’εκείνον’’. Αλλά ποιοί τελικά είναι οι «ειδικοί» και ποιός έχει το κλειδί για το νόημα της ζωής? Τι είναι επιτέλους η ευτυχία? Υπάρχει θεός? Ποιός είναι ο σκοπός του ανθρώπου στη ζωή? Ποιά είναι η αλήθεια? Από που ερχόμαστε και που πάμε?...μισό….2 μπύρες και μια τυροσαλάτα ακόμα αδερφέ!!\n27. ΑΛΕΞΗΣ ΠΑΝΣΕΛΗΝΟΣ «Κρυφή Πόρτα» Εκδόσεις Μεταίχμιο\nΣτην Κρυφή πόρτα ο Αλέξης Πανσέληνος αφηγείται μια σύγχρονη ιστορία που διαδραματίζεται στο κέντρο της Αθήνας, στην οδό Ασκληπιού. Πώς μια ενδιάμεση πόρτα ανάμεσα σε δύο διαμερίσματα δίνει την αφορμή σε μια ιδιόμορφη σχέση να αναπτυχθεί. Ενώ η πόλη παρακμάζει και καταστρέφεται, ένας άντρας πασχίζει να διασώσει κάποια ψήγματα ευτυχίας κλεισμένος στο μικρό του διαμέρισμα, απομακρυσμένος από τους παλιούς του φίλους, χωρισμένος από τη γυναίκα του, βιοποριζόμενος από μεταφράσεις και φιλοδοξώντας να εκδώσει κάποτε ξανά ένα βιβλίο δικό του. Πολιορκημένος από τις απειλές της καθημερινότητας, με τα λεφτά του να τελειώνουν και την ηλικία του να πλησιάζει τη φθορά, θέλει να εξασφαλίσει την ύπαρξή του μικραίνοντας τον ορίζοντά της ώστε να μην εκτίθεται σε κίνδυνο. Μετρά τις αμοιβές από τις μεταφράσεις που κάνει, υπολογίζει τα έξοδα που αυξάνουν μέσα στην κρίση του τόπου και διατηρείται ζωντανός με το ελάχιστο οξυγόνο που του επιτρέπει ένας κύκλος μικρών, ελάχιστων απολαύσεων και μιας μετρημένης ζωής. Όμως η συναισθηματική του απάθεια κινδυνεύει από μια απρόσμενη εισβολή μέσα στο ίδιο του το σπίτι. Το ξεχασμένο παρελθόν του επιστρέφει σαν απειλή και εκτροχιάζει τη ζωή του. Μια ζωή που μοιάζει να ακολουθεί τη μοίρα της ίδιας της πόλης. Ένα αριστοτεχνικό μικρό μυθιστόρημα από έναν σπουδαίο συγγραφέα.\n28. ΑΛΗΘΕΙΑ Λ. ΕΥΠΡΑΞΙΑΔΟΥ «Ιστορίες από τους Δρόμους των Καραβανιών» Εκδόσεις Ινφογνώμων\n29. ΧΡΗΣΤΟΣ Ι. ΔΟΥΛΗΣ «Με την Αναράιδα»\nΜια σκοτεινή Ελλάδα γεμάτη μυστήριο, με οπτασίες να περνάμε μέσα από τις σελίδες σαν φαντάσματα. Οι Σουλιώτισσες χορεύουν ανέκφραστες, οι γυναίκες ζούνε έρωτες και χαμούς καθώς περνάνε έναν αιώνα στις άκρες της χώρας με βλέμματα χαμηλωμένα… Μυθοπλασίες, ιστορίες λίγο spooky και βαθιά μεταφυσικές, σε μια ροή που δεν σε αφήνει να σηκώσεις κεφάλι, ίσως ούτε καν να κοιμηθείς τη νύχτα. Το βιβλίο του Χρήστου δεν είναι ανάλαφρο αλλά ούτε η Ελλάδα είναι, δεν ήταν ποτέ: την ανατέμνει σαν να προσπαθεί να την αναστήσει, μια και δεν γίνεται να την εξηγήσει…\n30. ΡΕΝΑ ΡΩΣΣΗ – ΖΑΙΡΗ «Βαθύ Γαλάζιο» Εκδόσεις Ψυχογιός\nΗ Αλίκη προδίδει τον άντρα που αγαπάει, χαϊδεύει τις πληγές της στην αγκαλιά ενός παιδιού. Ο Γιάννης απογοητεύεται από την απόρριψη, μετατρέπει το μίσος του σε εκδίκηση.\n+ 1. ΧΡΗΣΤΟΣ ΝΑΟΥΜ «Γυμνός σε Κοινή Θέα» Εκδόσεις Καστανιώτη\nΟ ποιητής μεταμορφώνεται σε αερόστατο και ανακαλύπτει την ερωμένη του σε χώρα εξωτική. Η κυρία Μαίρη κυνηγάει ερωτικές στιγμές στην Αίγυπτο, στην «αγκαλιά του ποταμού». Το πλοίο «Μαριωρή» γίνεται αντικείμενο ερωτικού πόθου. Η Φελίντα Τσέτουλα γοητεύεται από άντρες που όχι μόνο επαγγέλλονται τον θάνατο, αλλά τον γεύονται κιόλας. Ο Φλορίν και η Σορίνα αναζητούν στην Ελλάδα το όνειρο. Ο άρρωστος συγγραφέας σκιαγραφεί το πορτρέτο της αναγνώστριάς του. Η Μπερτούλα Πεζικού (Τούλα) παραπαίει ανάμεσα στη φαντασία και την πραγματικότητα. Ο Αδάμ και η Εύα με διαφορετική ματιά. Το λικέρ του θανάτου, το τέρας και η πεντάμορφη, η πανσέληνος του Αυγούστου και τα δεινά που αυτή μπορεί να επιφέρει.\nΔιηγήματα για τον έρωτα και τον θάνατο, για ανθρώπους που προσπαθούν να ζωντανέψουν τους ερωτές τους, για πρόσωπα που βιώνουν το πάθος και την παραφορά ξεπερνώντας τα όριά τους, φτάνοντας συχνά μέχρι το τέλος.\nME THN YΠΟΣΤΗΡΙΞΗ ΤΟΥ\nΑθηνάς 8 Κορυδαλλός\nτηλ. 210 4952319\nΑναρτήθηκε από ΜΕΘΥΣΜΕΝΕΣ ΙΣΤΟΡΙΕΣ στις 5:43 π.μ.


Πολιτική Μυωπία | ΤΟ ΠΑΡΟΝ\nΔύο είναι τα βασικά «προσόντα» ενός πολιτικού: Κατά πρώτον, η διορατικότητα και η ικανότητά του να «μετατρέπει τις κοινωνικές ανάγκες και τα αιτήματα σε ρεαλιστικές και πραγματοποιήσιμες επιλογές που ανοίγουν δρόμους για το μέλλον.\nΤο δεύτερο «προσόν», και μάλιστα το κυρίαρχο, είναι να μπορεί να υποστηρίζει πολιτικά τις θέσεις και τις επιλογές του και να τις κάνει αποδεκτές από την κοινωνία. Οι πολιτικοί χειρισμοί, η «διαχείριση», ιδιαίτερα των κρίσιμων περιστάσεων, αποτελούν το «άλφα» και το «ωμέγα» κάθε αξιόπιστης εκτελεστικής εξουσίας.\nΔυστυχώς, σ’ αυτό το «πεδίο» η κυβερνητική παράταξη έχει να επιδείξει μια σειρά αρνητικών παραδειγμάτων με αποτέλεσμα και να αδυνατεί να προωθήσει τις επιλογές της και να προκαλεί έντονη κοινωνική δυσαρέσκεια για τους χειρισμούς της.\nΤο πλέον πρόσφατο παράδειγμα που αφορά την πολιτική στάση της υπουργού Παιδείας για την προώθηση μεταρρυθμίσεων στον «χώρο» των ΑΕΙ αποτελεί την κορύφωση ενός αποτυχημένου κυβερνητικού χειρισμού, μιας μυωπικής και υπερφίαλης -ταυτόχρονα- στάσης που οδήγησε την κυβέρνηση σε πολιτική υποχώρηση και ήττα και έθεσε το θέμα των όποιων μεταρρυθμίσεων -ανεξάρτητα από το αν συμφωνεί ή διαφωνεί κάποιος με αυτές στο «ψυγείο».\nΔεν κατάλαβε η κα υπουργός ότι οι τομές και οι μεταρρυθμίσεις σ’ έναν ιδιαίτερα ευαίσθητο θεσμό απαιτούν, πριν απ’ όλα, τον ανοικτό διάλογο, την κοινωνική συναίνεση, τη συμφωνία. Η αντίληψη ότι «δίκιο είναι ο νόμος του υπουργού» ανήκει σε άλλες εποχές, και έτσι το μόνο που κατάφερε είναι να οδηγήσει σε καθολικές αρνήσεις και σε ρήξεις με την ίδια την εκπαιδευτική κοινότητα.\nΑντί για επιτροπές «σοφών» χρειάζεται περισσότερη συναίνεση, χρειάζεται η κοινή, η λαϊκή σοφία που διαθέτει ο καθημερινός άνθρωπος. Άλλως, αν η κα υπουργός συνεχίσει τις πολιτικές «σοφιστείες», θα καταλήξει διά βίου μετεξεταστέα στην πολιτική της σταδιοδρομία.\nΔύο είναι τα βασικά «προσόντα» ενός πολιτικού: Κατά πρώτον, η διορατικότητα και η ικανότητά…


Τρελή ματσάρα με νικήτρια την Ολλανδία! (videos) – inpaok.com\nΟι Ουκρανοί γύρισαν από την κόλαση, αλλά…\nΟλλανδία και Ουκρανία χάρισαν το πιο ωραίο ματς μέχρι στιγμής στο EURO με τις εναλλαγές συναισθημάτων μέχρι και το τελευταίο λεπτό να καθηλώνουν τους φιλάθλους. Λύτρωση για τους «Οράνιε» στο 85′ που τα χρειάστηκαν απέναντι στους μαχητικούς Ουκρανούς.\nΟι Ολλανδοί παρουσίασαν εντυπωσιακό πρόσωπο στο πρώτο ημίχρονο έχοντας την κατοχή της μπάλας και την υπεροχή των κινήσεων, χάνοντας σωρεία ευκαιριών, βρίσκοντας όμως μπροστά τους τον Μπούχσαν που… κατέβασε ρολά.\nΗ Ολλανδία συνέχισε με το γκάζι πατημένο και στο δεύτερο ημίχρονο, με τον Τζίνι Βαϊνάλντουμ να δίνει την λύση στους «Οράνιε» στο 52ο λεπτό…\nΛίγα λεπτά αργότερα και συγκεκριμένα στο 57ο λεπτό ο Βέγκχορστ εκμεταλλεύτηκε τις κόντρες και έστειλε την μπάλα στα δίχτυα του Μπούσχαν, «γράφοντας» το 2-0 υπέρ των Ολλανδών.\nΟι Ουκρανοί, ωστόσο δεν είχαν πει την τελευταία τους κουβέντα και στο 74ο λεπτό, ο Γιαρμολένκο έστειλε την μπάλα εκεί που κάνει ιστό η αράχνη και μόλις στην τρίτη μέρα του τουρνουά, θέτει υποψηφιότητα ως το κορυφαίο γκολ της διοργάνωσης.\nΜέσα σε δύο λεπτά έκανε ΤΟΝ χαμό στο Άμστερνταμ η Ουκρανία ισοφαρίζοντας το παιχνίδι που έμοιαζε χαμένο… Ο Γιάρεμτσουκ με κεφαλιά διαμόρφωσε το 2-2!\nΟ Ντάμφρις είχει χάσει τα άχαστα στο ματς, είχει μοιράσει βέβαια και ασίστ, αλλά το όνομά του στον φωτεινό πίνακα του EURO δεν το είχε δει. Χάρη στο 3-2 που πέτυχε, αυτό συνέβη και χάρισε μια επική νίκη στην ομάδα του πανηγυρίζοντας έξαλλα το νικητήριο γκολ.


Στις εργασίες κατασκευής του ταμιευτήρα της Γλαύκης ο περιφερειάρχης Θεσσαλίας - PagasitikosNews\nΒρίσκεστε εδώ: ΚΕΝΤΡΙΚΗ / ΛΑΡΙΣΑ / Στις εργασίες κατασκευής του ταμιευτήρα της Γλαύκης ο περιφερειάρχης Θεσσαλίας\nΤις εργασίες κατασκευής του ταμιευτήρα στη Γλαύκη επισκέφθηκε ο περιφερειάρχης Θεσσαλίας Κώστας Αγοραστός όπου είχε την ευκαιρία να δει από κοντά την πρόοδο των εργασιών.\nΤο έργο προϋπολογισμού 3,7 εκατ. ευρώ χρηματοδοτείται από το πρόγραμμα «Αλέξανδρος Μπαλτατζής» και αφορά στην κατασκευή ενός ταμιευτήρα Ο ταμιευτήρας στη Γλαύκη καταλαμβάνει έκταση 270 στρεμμάτων και θα αποθηκεύει 900.000 κυβικά μέτρα νερού.\nΠρόκειται στην ουσία για την κατασκευή μικρής λίμνης με σημαντικές θετικές περιβαλλοντικές επιπτώσεις στην ευρύτερη περιοχή.\nΤο έργο θα αρδεύσει 5.500 στρέμματα υλοποιείται από την Περιφέρεια Θεσσαλίας – Π.Ε. Λάρισας και το ποσοστό υλοποίησης είναι στο 50%.\nΟ κ. Αγοραστός σε δηλώσεις του σημείωσε τα εξής: «Το νερό είναι η ζωογόνος δύναμη του πλανήτη. Η εξοικονόμηση νερού και η αξιοποίηση των διαθέσιμων υδατικών πόρων είναι θέμα μείζονος σημασίας για την αιρετή Περιφέρεια. Στόχος μας είναι μία ολοκληρωμένη πολιτική με ουσιαστικές παρεμβάσεις για την προστασία του περιβάλλοντος και τη βιώσιμη ανάπτυξη προκειμένου να προλάβουμε περιβαλλοντικά προβλήματα, που μπορεί να αυξηθούν ακόμη περισσότερο στο άμεσο μέλλον. Συνεχίζουμε να στηρίζουμε έμπρακτα τον αγροτικό τομέα με έργα και δράσεις ουσίας. Στο νέο ΕΣΠΑ, όπου διαθέτουμε και Γεωργικό Ταμείο, έχουμε τη δυνατότητα για την υλοποίηση και άλλων αρδευτικών έργων, στηρίζοντας τις ανάγκες του αγροδιατροφικού τομέα στη Θεσσαλία».\nΣτο έργο μαζί με τον κ. Αγοραστό παρευρέθηκαν ακόμα ο δήμαρχος Κιλελέρ Γιώργος Νασιακόπουλος, ο γενικός διευθυντής Ανάπτυξης της Περιφέρειας Χρήστος Λυτροκάπης και υπηρεσιακά στελέχη της Περιφέρειας Θεσσαλίας.\nΕτικέτες: ταμιευτήρας Γλαύκης\n17 Μαΐου 2016 - 12:51 Από Τριαντάφυλλος Γαβρινιώτης


Μπαν Γκι-μουν: Να προσαχθούν σε δίκη όσοι εγκλημάτισαν στη Συρία - Ειδήσεις - νέα - Το Βήμα Online\nΜπαν Γκι-μουν: Να προσαχθούν σε δίκη όσοι εγκλημάτισαν στη Συρία\nΟ Γενικός Γραμματέας του ΟΗΕ Μπαν Γκι-μουν απηύθυνε τη Δευτέρα έκκληση ενώπιον του Συμβουλίου Ανθρωπίνων Δικαιωμάτων του οργανισμού να προσαχθούν σε δίκη αυτοί που διαπράττουν εγκλήματα πολέμου στη Συρία\n10 Σεπτεμβρίου 2012, 14:38 Ενημερώθηκε: 10 Σεπτεμβρίου 2012, 14:38\nΟ Γενικός Γραμματέας του ΟΗΕ Μπαν Γκι-μουν απηύθυνε τη Δευτέρα έκκληση ενώπιον του Συμβουλίου Ανθρωπίνων Δικαιωμάτων του οργανισμού να προσαχθούν σε δίκη αυτοί που διαπράττουν εγκλήματα πολέμου στη Συρία.\n«Πρέπει να διασφαλίσουμε ότι όλοι εκείνοι, και από τις δύο πλευρές, που διαπράττουν εγκλήματα πολέμου, εγκλήματα κατά της ανθρωπότητας ή παραβιάζουν τα διεθνή ανθρώπινα δικαιώματα και το ανθρωπιστικό δίκαιο θα προσαχθούν ενώπιον της δικαιοσύνης» τόνισε ο ΓΓ του ΟΗΕ στην ομιλία του στη σύνοδο των 47 κρατών-μελών του Συμβουλίου που πραγματοποιείται στη Γενεύη.\nΟ Μπαν Γκι-μουν πρόσθεσε πως είναι «βαθιά ανήσυχος για τους αεροπορικούς βομβαρδισμούς εναντίον αμάχων από τον συριακό στρατό, από την αύξηση της έντασης ανάμεσα σε διαφορετικές εθνότητες και από την επιδείνωση της ανθρωπιστικής κατάστασης».\nΕπίσης, κατήγγειλε το γεγονός ότι και οι δύο πλευρές επέλεξαν τη βία και όχι τον διάλογο και κάλεσε όλες τις εμπλεκόμενες πλευρές να στηρίξουν τις προσπάθειες του νέου διεθνούς μεσολαβητή για τη Συρία, Λαχντάρ Μπραχίμι.\nΑπό την πλευρά της, η Ύπατη Αρμοστής για τα Ανθρώπινα Δικαιώματα, Νάβι Πιλάι, κατήγγειλε τα εγκλήματα πολέμου και τα εγκλήματα κατά της ανθρωπότητας στη Συρία και ζήτησε την άμεση διεξαγωγή έρευνας για τη σφαγή στη Νταράγια, όπου βρέθηκαν περισσότερα από 500 πτώματα.\n«Είμαι συγκλονισμένη από τις αναφορές για την σφαγή στη Νταράγια. Ζητώ την άμεση διεξαγωγή εις βάθος έρευνας και ζητώ από την συριακή κυβέρνηση να διασφαλίσει απόλυτη και απρόσκοπτη πρόσβαση στην ανεξάρτητη ερευνητική επιτροπή» επισήμανε η Ν.Πιλάι.\n«Η χρήση βαρέων όπλων από τα κυβερνητικά στρατεύματα και οι βομβαρδισμοί κατοικημένων περιοχών προκάλεσαν ένα μεγάλο αριθμό θανάτων ανάμεσα στους αμάχους, ανάγκασαν χιλιάδες ανθρώπους να εγκαταλείψουν τα σπίτια τους και δημιούργησαν μια τεράστια ανθρωπιστική κρίση» υπογράμμισε η Ύπατη Αρμοστής.\nΕξέφρασε, παράλληλα, την ανησυχία της για τις παραβιάσεις από τις αντικυβερνητικές δυνάμεις.\nΟ νέος μεσολαβητής για τη Συρία ξεκινά επίσκεψη στην περιοχή. Ο Λαχντάρ Μπραχίμι θα έχει συνομιλίες με αξιωματούχους του Αραβικού Συνδέσμου και της Αιγύπτου, πριν από επαφές που θα έχει στη Δαμασκό.\nΕν τω μεταξύ, τουλάχιστον 17 άτομα έχασαν τη ζωή τους από έκρηξη αυτοκινήτου στην δεύτερη μεγαλύτερη πόλη της Συρίας, το Χαλέπι, ανέφερε το επίσημο πρακτορείο ειδήσεων Sana.\nΔύο νοσοκομεία και ένα σχολείο καταστράφηκαν σε μεγάλο βαθμό από την έκρηξη που σημειώθηκε κοντά σε αθλητικό στάδιο της πόλης.\nΟ Ελεύθερος Συριακός Στρατός ανέλαβε την ευθύνη της επίθεσης, λέγοντας ότι αυτές οι εγκαταστάσεις χρησιμοποιούνταν από τις κυβερνητικές δυνάμεις.\nΝωρίτερα, έκρηξη είχε στοιχίσει τη ζωή σε τουλάχιστον πέντε άτομα.\nΣυνολικά, ακτιβιστές αναφέρουν ότι περισσότερα από 100 άτομα σκοτώθηκαν την Κυριακή στη Συρία. Σύμφωνα με τον ΟΗΕ, περισσότεροι από 18.000 άνθρωποι έχουν σκοτωθεί από την έναρξη της εξέγερσης τον Μάρτιο του 2011. Ακτιβιστές τοποθετούν αυτόν τον αριθμό στους 23.000.


Δυσμενείς συνθήκες λόγω παγετού στο οδικό δίκτυο της κεντρικής και βόρειας Ελλάδας – e-volos\nΔυσμενείς αναμένονται να είναι οι συνθήκες στο οδικό δίκτυο της Κεντρικής και Βόρειας Ελλάδας το πρωί της Τετάρτης, λόγω του παγετού, καθώς επίσης των βροχοπτώσεων και των χιονοπτώσεων που θα σημειώνονται, σύμφωνα με το meteo.\nΣτον χάρτη που ακολουθεί μπορείτε να δείτε τις συνθήκες που αναμένονται το πρωί της Τετάρτης:\nΜε μωβ χρωματίζονται οι δρόμοι όπου αναμένονται χιονοπτώσεις, με ανοικτό γαλάζιο οι δρόμοι όπου αναμένονται χιονόνερο και με ανοικτό και σκούρο μπλε οι δρόμοι όπου περιμένουμε ισχυρές βροχές.\nΒίντεο με την κίνηση των αερίων μαζών έως το βράδυ της Πέμπτης\nΑναλυτικά ο καιρός της Τετάρτης\nΒροχές στο μεγαλύτερο μέρος της χώρας και χιόνια κατά τόπους στα βόρεια ηπειρωτικά αναμένονται την Τετάρτη. Οι άνεμοι θα φτάνουν τα 8 και τοπικά τα 9 μποφόρ. Σημαντική θα είναι η πτώση της θερμοκρασίας κυρίως στα κεντρικά και βόρεια.\nΒροχές αναμένονται έως το πρωί στη Δυτική, Κεντρική και Βόρεια Ελλάδα και αργότερα στη Θεσσαλία, στην Ανατολική Στερεά Ελλάδα, στην Πελοπόννησο, στο Κεντρικό και Νότιο Αιγαίο και στην Κρήτη.\nΧιονοπτώσεις θα σημειωθούν ακόμη και σε περιοχές χαμηλού υψομέτρου της Μακεδονίας και της Θράκης έως το πρωί.\nΗ θερμοκρασία στη Δυτική Μακεδονία θα κυμανθεί από -4 έως 3 βαθμούς, στην υπόλοιπη Μακεδονία από 0 έως 8 βαθμούς, στη Θεσσαλία από 5 έως 10 βαθμούς, στα υπόλοιπα ηπειρωτικά από 9 έως 14 βαθμούς, στα νησιά του Ιονίου από 12 έως 15 βαθμούς, στα νησιά του Βορείου Αιγαίου από 6 έως 11 βαθμούς, στα νησιά του υπολοίπου Αιγαίου από 9 έως 16 βαθμούς (στα Δωδεκάνησα έως 18 βαθμούς) και στη Κρήτη από 9 έως 20 βαθμούς.\nΣτη Θεσσαλία, στην Ήπειρο, στη Στερεά Ελλάδα και στο Βόρειο Αιγαίο η ελάχιστη θερμοκρασία αναμένεται προς το τέλος της ημέρας.\nΣτο Νότιο Αιγαίο οι άνεμοι θα πνέουν αρχικά από δυτικές διευθύνσεις 2 έως 4 μποφόρ, από το μεσημέρι όμως θα γίνουν βόρειοι 5 έως 7 και στα νοτιοδυτικά έως 8 με 9 μποφόρ.\nΣτο Ιόνιο οι άνεμοι θα πνέουν αρχικά από ανατολικές διευθύνσεις 2 έως 4 μποφόρ σταδιακά όμως θα ενισχυθούν και από το μεσημέρι θα πνέουν από ανατολικές διευθύνσεις 6 έως 8 μποφόρ, και στον Πατραϊκό Κόλπο πρόσκαιρα έως 9 μποφόρ.\nΣτην Αττική αναμένονται νεφώσεις με τοπικές βροχές κυρίως στα βόρεια του νομού. Οι άνεμοι θα πνέουν από βόρειες διευθύνσεις 3 έως 5 και από το πρωί έως 6 μποφόρ.\nΗ θερμοκρασία στο κέντρο των Αθηνών θα κυμανθεί από 11 έως 14 βαθμούς με την ελάχιστη να αναμένεται προς το τέλος της ημέρας.\nΣτη Θεσσαλονίκη αναμένονται νεφώσεις με βροχές και χιονοπτώσεις στα ορεινά και ημιορεινά του νομού, ενώ χιονόνερο ενδέχεται να πέσει και στο κέντρο της πόλης.\nΟι άνεμοι θα πνέουν αρχικά από βόρειες διευθύνσεις 2 έως 4 και τοπικά έως 5 μποφόρ (στο Θερμαϊκό έως 6 μποφόρ), γρήγορα όμως θα εξασθενήσουν και θα γίνουν βορειοανατολικοί έως 3 και τοπικά έως 4 μποφόρ. Η θερμοκρασία στο κέντρο της πόλης θα κυμανθεί από 2 έως 7 βαθμούς.\nΠληροφορίες – χάρτες – βίντεο: meteo.gr\nΠριν από τα Χριστούγεννα, η καταβολή των επιδομάτων\nΑρχιεπίσκοπος Χρυσόστομος: «Ακόμη και το ροχαλητό του Οικουμενικού Πατριάρχη ενοχλεί…\nΤα τέσσερα μαθήματα στα οποία «πάτωσαν» οι υποψήφιοι\nΑυξήθηκε 22,3% ο νέος τραπεζικός δανεισμός


Παρασκευή, 18-Μαϊ-2018 00:24\nΤο ισχυρότερο δολάριο μπορεί να έχει αποδειχτεί πλήγμα για την Τουρκία και την Αργεντινή, αλλά υπάρχει μία χώρα που αποτελεί αξιοσημείωτη εξαίρεση όσον αφορά στις πιέσεις που μαστίζουν τις αναδυόμενες αγορές: η Ρωσία.\nΟι επενδυτές έχουν σε μεγάλο βαθμό αποτινάξει το σοκ από τις κυρώσεις που επιβλήθηκαν από το αμερικανικό υπουργείο Οικονομικών για πρώτη φορά σε συγκεκριμένες ρωσικές εταιρείες, κυρίως στην εταιρεία παραγωγής αλουμινίου United Co. Rusal. Ο δείκτης MOEX Russia, ο δείκτης αναφοράς της χώρας, μόλις έφτασε σε επίπεδα ρεκόρ.\nΚυρώσεις; Ποιες κυρώσεις;\nΗ χρηματιστηριακή αγορά της Ρωσίας έχει ξεπεράσει τους περιορισμούς των ΗΠΑ και βρίσκεται ξανά σε επίπεδα ρεκόρ\nΗ πιστοληπτική αξιοπιστία της Ρωσίας δέχτηκε ένα πλήγμα, αλλά αν κοιτάξει κανείς τη μεγαλύτερη εικόνα, ήταν απλώς ένα χτύπημα. Η S&P Global Ratings, τον Φεβρουάριο, αναβάθμισε την πιστοληπτική ικανότητα της Ρωσίας σε επενδυτική βαθμίδα, στο BBB- και δεν έχει αναθεωρήσει την αξιολόγησή της από τότε. Η Moody's Investors Service, η οποία διατηρεί αξιολόγηση Ba1 με θετικές προοπτικές για τη Ρωσία, δήλωσε στις 19 Απριλίου ότι η οικονομία της Ρωσίας μπορεί να αντέξει τις νέες κυρώσεις.\nΑπλώς ένα μικρό χτύπημα\nΤο κόστος της εξασφάλισης έναντι μίας ρωσικής χρεοκοπίας ενισχύθηκε κατά 35 μονάδες βάσης κατά την κρίση των κυρώσεων, αλλά έκτοτε έχει ανακτήσει τις μισές από αυτές\nΜια άλλη έκθεση της Moody's την Τετάρτη ανέφερε ότι η ρευστότητα των ρωσικών επιχειρήσεων "παραμένει ισχυρή". Η οικονομική σταθερότητα, οι υψηλότερες τιμές του πετρελαίου και των βασικών εμπορευμάτων, τα χαμηλότερα επιτόκια και το ασθενέστερο ρούβλι συνέβαλαν σε μια ευρεία εικόνα επιχειρηματικής ευρωστίας.\nΔιατηρώντας το μοτίβο\nΤο ρούβλι έχει αντιστρέψει μόνο μερικές από τις απώλειές του από την κρίση των κυρώσεων καθώς η ανανεωμένη ισχύς του δολαρίου ασκεί πιέσεις στο ρωσικό νόμισμα\nΗ επικεφαλής της Κεντρικής Τράπεζας της Ρωσίας (CBR), Elvira Nabiullina, ανακοίνωσε σχεδόν αμέσως αφότου οι ΗΠΑ γνωστοποίησαν τις κυρώσεις ότι δεν απαιτούνται "συστημικά μέτρα" για τη στήριξη του ρωσικού νομίσματος και είχε δίκιο. Αν και το ρούβλι δεν έχει ανακάμψει πολύ από το απότομο selloff του, έχει τουλάχιστον σταθεροποιηθεί. Και αυτό επέτρεψε στην CBR να ξαναρχίσει τη συνήθη πρακτική της, κατά την οποία αγοράζει περίπου 200 εκατ. την ημέρα σε δολάρια για την ανοικοδόμηση των συναλλαγματικών της αποθεμάτων.\nΕπιστροφή στο σχέδιο\nΗ συσσώρευση συναλλαγματικών αποθεμάτων στη Ρωσία συνεχίστηκε με υψηλότερο ρυθμό μετά από μια παύση, λόγω της ακραίας μεταβλητότητας της αγοράς μεταξύ 10-17 Απριλίου\nΒέβαια δεν είναι όλα ρόδινα. Η Ρωσία δεν έχει ακόμη ανταποκριθεί στα αμερικανικά μέτρα κατά τρόπο ουσιαστικό και θα δοθούν ευκαιρίες στον Ρώσο Πρόεδρο Βλαντιμίρ Πούτιν να κλιμακώσει τις εντάσεις. Υπάρχει ακόμη ένα νομοσχέδιο που συζητείται στο κοινοβούλιο της χώρας, τη Δούμα, το οποίο θα επιβάλει αντισταθμιστικές κυρώσεις στις δυτικές χώρες και εταιρείες. Αν και μερικά από τα πιο ακραία στοιχεία στο νομοσχέδιο έχουν ήδη "μαλακώσει", οι αξιωματούχοι θα μπορούσαν να τα επαναφέρουν.\nΤο yπουργείο Οικονομικών των ΗΠΑ θα μπορούσε επίσης να επικαλεστεί μια ευρεία γκάμα παραβιάσεων των κυρώσεων και να επεκτείνει τις κυρώσεις στους φορείς που δεν κατονομάστηκαν στην ανακοίνωση των κυρώσεων του Απριλίου, όπως οι τράπεζες. Eίναι εύκολο να δούμε πώς μπορεί να εξαπλωθεί το "στίγμα" των νέων κυρώσεων. Μέχρι στιγμής, αυτό δεν συνέβη, αλλά δεν μπορεί να αποκλειστεί ένα τέτοιο ενδεχόμενο.\nΗ οικονομία της Ρωσίας αναπτύχθηκε κατά 1,3% στο πρώτο τρίμηνο, στα πιο χαμηλά επίπεδα των προβλέψεων της κεντρικής τράπεζας. Δεν πρόκειται για καταστροφή -ο ρυθμός ανάπτυξης είναι αυξημένος κατά 0,9% στο τέταρτο τρίμηνο και σύμφωνος με τον βραδύτερο ρυθμό ανάπτυξης που παρατηρείται στην Ευρώπη. Οι κυρώσεις ήρθαν στην αρχή της τρέχουσας περιόδου, αλλά αυτό δεν υποδηλώνει απαραίτητα βραδύτερο ρυθμό ανάπτυξης, όπως υποστηρίζουν ορισμένοι αναλυτές. Η άνοδος της τιμής του πετρελαίου ίσως απορροφήσει το μεγαλύτερο μέρος του αντίκτυπου των κυρώσεων, ή και ολόκληρο.\nΗ ρωσική οικονομία έχει βελτιωθεί πολύ. Ο πληθωρισμός και τα επιτόκια ήταν στο 17% πριν από τρία χρόνια, και τώρα βρίσκονται στο 2,4% και 7,25% αντίστοιχα. Η CBR είχε προβλέψει ότι τα επιτόκια θα μειωθούν φέτος, κοντά στο ανώτατο όριο του εύρους του 6-7%, αλλά τώρα βρίσκεται σε ένα "σταυροδρόμι".\nΤο ασθενέστερο ρούβλι φαίνεται να έχει αποτελέσει εμπόδιο προς τις περαιτέρω μειώσεις κατά τη συνεδρίαση της τράπεζας στις 27 Απριλίου και τα επιτόκια θα μπορούσαν επίσης να παραμείνουν σταθερά κατά τις αποφάσεις περί της νομισματικής πολιτικής στις 15 Ιουνίου.\nΑυτό δεν θα πρέπει να προβληματίσει τις χρηματιστηριακές αγορές. Είναι πιο περίπλοκο για το σταθερό εισόδημα. Οι προσδοκίες της κεντρικής τράπεζας για το βασικό της επιτόκιο δεν είχαν λάβει υπόψη την πτώση του ρωσικού νομίσματος και την αύξηση του πετρελαίου. Και αυτοί οι παράγοντες, καθώς επίσης και η εκπληκτική δυναμική της αύξησης των μισθών, φαίνεται να μπορούν να προκαλέσουν μια πιθανή ανάκαμψη του πληθωρισμού. Αυτό είναι ένα πρόβλημα που η τράπεζα μπορεί να βάλει στην άκρη προς το παρόν.\nΤο μεγαλύτερο μέρος του κόσμου "λιθοβολεί" τη Ρωσία εδώ και μήνες. Οι αγορές της φαίνεται να μένουν σε μεγάλο βαθμό ανεπηρέαστες, και αν το πολιτικό σκηνικό παραμείνει τόσο ειρηνικό και ήρεμο - σχετικά - όσο είναι σήμερα, οι μετοχές μπορούν να συνεχίσουν να ενισχύονται. Με τον λόγο τιμής προς τα κέρδη στο 8,6%, σε βάση αξίας, ο δείκτης MOEX Russia φαίνεται ότι είναι δύσκολο να υποστεί πλήγμα.\nΤρικυμία εν κρανίω στο αριστερό το μαγαζί (4)\nΔηλώνω μάρτυρας υπεράσπισης του Σταύρου Θεοδωράκη (3)


Το πρώτο πράγμα που πρέπει να κάνει κανείς μόλις τελειώνει το γράψιμο ενός άρθρου για εφημερίδα, είναι να γράφει ένα άλλον στο οποίο να δηλώνει τα αντίθετα. Δεν το λέω για να φανώ κυνικός ή να εκφράσω τη δυσπιστία μου για τις ιδέες. Συμβαίνει μάλλον το αντίθετο. Οι ιδέες είναι λεπτά και πολύπλοκα εργαλεία που, πρέπει κατά κάποιον τρόπο να εξηγήσουμε την πραγματικότητα. Και η πραγματικότητα δε μοιάζει με σφαίρα (που όταν την κοιτάμε από τη μια μόνο πλευρά, όσο λίγη γεωμετρία κι αν ξέρουμε, μπορούμε να μαντέψουμε πώς είναι από την άλλη). Η πραγματικότητα μοιάζει με ακανόνιστο πολύεδρο με το επιβαρυντικό στοιχείο ότι αποτελείται αν όχι από άπειρες πλευρές, τουλάχιστον από ακαθόριστο αριθμό πλευρών. Είναι ένα ιρκομεγάεδρο (η λέξη αυτή, δικής μου έμπνευσης, δε σημαίνει ουσιαστικά τίποτα, αλλά κάνει εντύπωση, θα έχει επιτυχία). Επομένως από οποιαδήποτε μεριά κι αν την κοιτάξουμε, η πραγματικότητα μας αποκαλύπτει μια μόνο όψη της και αυτή η όψη αφήνει στη σκιά τις υπόλοιπες, εξίσου "πραγματικές" (αυτή, αντίθετα, δεν είναι λέξη δικής μου έμπνευσης και σημαίνει πολλά πράγματα, έτσι τείνουμε συνήθως να την παραμελούμε: της δίνουμε λιγότερη αξία από όση της πρέπει).\nΜΑΘΗΜΑΤΙΚΑ ΚΑΙ ΛΟΓΟΤΕΧΝΙΑ 31 Αυγούστου 2009 - 1:37 μ.μ.\nMichalis Melidonis 22 Φεβρουαρίου 2011 - 10:52 π.μ.\nΜ+Λ 10 Απριλίου 2011 - 8:57 π.μ.\nP και "όχι P" ταυτόχρονα, ήτοι: φάσκω και αντιφάσ...\nΑΠΟ ΤΗΝ ΠΑΡΑΝΟΙΑ ΣΤΟΥΣ ΑΛΓΟΡΙΘΜΟΥΣ ΚΑΙ ΤΟΥΜΠΑΛΙΝ.....


Για την Ελλάδα που θα κληρονομήσουν τα παιδιά μας: Περί Φασισμού (και Ναζισμού) ο λόγος\nΑναρτήθηκε από gvam44 στις 7:46 μ.μ.\nΠΡΟΣ ΑΝΤΙΡΑΤΣΙΣΤΕΣ ΕΠΙΣΤΟΛΗ\nΛέτε ότι τα μέσα ενημέρωσης προώθησαν την ΧΑ.\nΣωστά, αλλά ίσως επειδή τα μέσα ενημέρωσης καθοδηγούνται από τους αφανείς μεγαλο-Ναζιστές σαν π.χ. τους ομογάλακτους του Βάλτερ Χωλστάιν, Ναζιστή στενού συνεργάτη του Χίτλερ και οργανωτή της Ενωμένης Ευρώπης που και την οργάνωσε μετά την "νίκη" της "δημοκρατίας", πρώτος πρόεδρος της Κομισιόν των Βρυξελλών για αρκετά χρόνια. Ή και του Κουντεντόφ-Καλλέργκι ήδη από την δεκαετία του 20 !\nΕπίσης ΜΜΕ και πολλών διεθνιστικών οργανώσεων που χρηματοδοτεί ο Τζώρτζ Σόρρος.\nΦοβούμαι ότι με τις αντιρατσιστικές εκδηλώσεις στοχοποιείτε την ΧΑ και έτσι συγκαλύπτονται οι μεγάλοι αδελφοί της.\nΜέχρι και ο καταπατητής του συντάγματος Βενιζέλος βρίσκει ευκαιρία να ζητάει την απαγόρευση της ώστε να εμφανίζεται "δημοκράτης" !! Τζάμπα μάγκας δηλαδή.\nΜάλιστα έτσι στα μάτια του απογοητευμένου πολίτη εμφανίζετε τήν ΧΑ ως θύμα πολιτικού ρατσισμού.\nΤο να αποκλείεται π.χ. η πρόσβαση των ΧΑ σε ξενοδοχείο όπου θα είχαν την συγκέντρωση τους, τελευταία στην Κρήτη, εμένα δεν με πείθει για τις καλές προθέσεις των "αντιρατσιστών".\nΚαι να μην ξεχνάμε ότι οι προθέσεις των δραστών εκ του αποτελέσματος των δράσεων τους κρίνονται.\nΌσο για τον φασισμό καλλίτερα αναζητείστε τον σε αυτούς που έχουν ρημάξει την χώρα εφαρμόζοντας τα μνημόνια έτσι εξυπηρετόντας το χρηματοοικονομικό κεφάλαιο όπως ο Δημητρόφ επεσήμανε ήδη από το 1935 στην 3η Διεθνή\nΜε αγωνιστικούς χαιρετισμούς και ευχές για κουράγιο το 2013\n2:56 μ.μ., Δεκεμβρίου 29, 2012


Πώς βρέθηκε αναδιπλούμενο μαχαίρι στο πειθαρχείο; | Cretalive ειδήσεις\n1 ΙΟΥΛΙΟΥ 2020 / 19:10\nΠώς βρέθηκε αναδιπλούμενο μαχαίρι στο πειθαρχείο;\nΕντοπίστηκε στην απομόνωση, στην κατοχή κρατούμενου\nΈνα μαχαίρι, όχι αυτοσχέδιο από αυτά που συχνά-πυκνά εντοπίζονται στην κατοχή κρατουμένων, ούτε όμως που θα μπορούσε να δικαιολογηθεί η ύπαρξή του (π.χ. από τα μαγειρεία), εντόπισαν οι σωφρονιστικοί υπάλληλοι των Φυλακών Ν.Αλικαρνασσού.\nΠρόκειται για ένα αναδιπλούμενο μαχαίρι, που εντοπίστηκε στην απομόνωση, στην κατοχή κρατούμενου, το οποίο είναι φανερό πως έχει "μπει" μέσα στο χώρο των φυλακών "απέξω".\nΤο πώς βρέθηκε εντός των φυλακών, είναι που έχει μπει τώρα στο μικροσκόπιο των σωφρονιστικών υπαλλήλων, που, με προβληματισμό, εξετάζουν κάθε πιθανό και απίθανο σενάριο.\nΤην Τετάρτη στο πειθαρχείο έγινε έλεγχος ρουτίνας. Ο υπαρχιφύλακας ήταν εκείνος που ρώτησε τον κρατούμενο αν έχει να του παραδώσει κάτι πριν «ξεσκονιστεί» ο χώρος. Τότε εκείνος του παρέδωσε το μαχαίρι. Ισχυρίστηκε ότι το βρήκε μέσα στο πόδι του κρεβατιού, τυλιγμένο σε κίτρινη συσκευασία καπνού.\nΜαχαίρι Φυλακές Νέα Αλικαρνασός


«Η μάχη των φίλων» στο YouTube\nΜετά από τρεις εβδομάδες που ετοιμάζαμε το έδαφος (ψιλομεταξύ μας...) με τα τιζεράκια μας, από την Τετάρτη 05/12 το πρωί σκάσαμε μύτη πιο επίσημα και το πρώτο επεισόδιο της σειράς «Η μάχη των φίλων» είναι διαθέσιμο στο YouTube και έχουμε ήδη «στον αέρα» τέσσερα επεισόδια.\nΣειρά «Η μάχη των φίλων»\nΤί; Μετά από τρεις εβδομάδες που ετοιμάζαμε το έδαφος (ψιλομεταξύ μας…) με τα τιζεράκια μας, από την Τετάρτη 05/12 το πρωί σκάσαμε μύτη πιο επίσημα και το πρώτο επεισόδιο της σειράς «Η μάχη των φίλων» είναι διαθέσιμο στο YouTube και έχουμε ήδη «στον αέρα» τέσσερα επεισόδια.\nΔύο φίλοι από αντίθετα φύλα (άντρας-γυναίκα ντε…), μετακομίζουν μαζί. Κι εκεί θα γίνουν φύλλο και φτερό… Όλες οι στερεότυπες διαφορές ανάμεσα στα δύο φύλα, θα τεθούν επί τάπητος-η καλύτερα-επί της οθόνης. Κι ανάμεσα σε αυτούς κι ένας «επιστήμονας», που παραθέτει την… χμ… επιστημονική (συνήθως) εξήγηση για το τι συμβαίνει στην πραγματικότητα. Δεν μπορείς να πεις, δεν το έχεις ξαναδεί αυτό…\nΚάνουμε τηλεόραση εκτός τηλεόρασης, οπότε στην τηλεόραση θα μας δεις μόνο αν εσύ επιλέξεις να συνδέσεις το Youtube. Η τηλεόραση θεωρητικά έχει πολύ χώρο, αλλά όχι για όλους κι όχι για τα πάντα. Κυρίως όχι γι’ αυτά που θέλουν να είναι λίγο διαφορετικά… Σε περιμένουμε εδώ:\nΝέα πρόσωπα-όχι καμένα από την τηλεόραση-με πολύ αγάπη για την δουλειά τους αποτελούν το cast. Ο Κωνσταντίνος Λεβαντής, η Κέλλυ Ανυφαντή και ο Γιώργος Κρήτος, είναι οι πρωταγωνιστές των πρώτων ιστοριών μας και στην συνέχεια εντάσσονται ο Δημήτρης Παπαδάτος και η Ιφιγένεια Μακρή. Στην μουσική των τίτλων, ο τραγουδοποιός Ορέστης Ντάντος.\nΕίμαστε «έξω από το κουτί». Εκτός τηλεόρασης, η μία ερμηνεία. «Διαφορετικοί», «εκτός πεπατημένης», «αντισυμβατικοί» η άλλη… Όχι, δε θα αλλάξουμε τη ζωή κανενός, ούτε την τηλεόραση, ούτε τον κόσμο όλο, αλλά αυτό που κάνουμε, θα το κάνουμε αλλιώς. Ξεκινήσαμε μία σειρά στην οποία θα δεις ό,τι δε θα δεις στην τηλεόραση. Ρεαλιστικούς διαλόγους. Χαρακτήρες καθημερινούς, με τους οποίους μπορείς να ταυτιστείς εύκολα (αυτούς που κυκλοφορούν ανάμεσά μας και φοράνε ρούχο και δεύτερη φορά… Ή που το σπίτι τους είναι ένα τριάρι με νοίκι…). Διαλόγους που μιλιούνται όπως μιλάμε όλοι μας. Και πιο αστείους από όσο συνηθίζεται. Θα μας δεις να κάνουμε ό,τι κάνεις κι εσύ. Να τρώμε, να πίνουμε, να καπνίζουμε… Κι άλλα πολλά. Θα είμαστε μαζί σε εβδομαδιαία βάση, όπως όλες οι σειρές ήταν κάποτε, αλλά δεν θα το τραβήξουμε ποτέ από τα μαλλιά. Ο χρόνος είναι σημαντικός για όλους και δεν τον σπαταλάμε. Λέμε αυτό που θέλουμε σε όσο χρόνο χρειάζεται, πέντε, οκτώ, εννιάμιση λεπτά… Όχι αναγκαστικά 45 λεπτά και μέσα στην φλυαρία… Και θα πεις τώρα… «Σιγά την αλλαγή»… Είναι αλλαγή όλα αυτά. Όπως και το ότι το σενάριο είναι ελληνικό (κι όχι βραζιλιάνικη τηλεδιασκευή). Κι ακόμα πιο πολλά… Δε θα τα πούμε όλα εδώ όμως… Να έρθεις να μας δεις! Και να μας υποστηρίξεις.\nΠρώτα απ’ όλα πρέπει να μας δεις. Αν σου αρέσουμε, ακόμα καλύτερα (νταξ τώρα, θα σου αρέσουμε…). Θα χρειαστούμε όμως και την βοήθειά σου. Η εγγραφή σου στο κανάλι μας στο YouTube, είναι η πρώτη και πολύ σημαντική βοήθεια που μπορείς να μας προσφέρεις. Φυσικά το να κάνεις μία κοινοποίηση των επεισοδίων στον τοίχο σου (στο facebook μωρέ…), παρακινώντας τους φίλους σου να το δουν και να το μοιραστούν κι αυτοί, σαφώς και είναι εξίσου σημαντικό. Από εκεί και πέρα αν έχεις τον χρόνο και την όρεξη, αν θέλεις μπορείς να κάνεις κι ένα like στην σελίδα της σειράς:\nΕπειδή μπορούμε. Κι εμείς κι εσείς… Τίποτα δεν γίνεται μόνο του, οπότε περιμένουμε να μας δεις, να σου αρέσουμε, να μας διαδώσεις, να μας προτείνεις στους φίλους σου και να μας στείλεις ένα μήνυμα με την γνώμη σου, να ξέρουμε πού σε πιάσαμε και πού όχι, τι σου άρεσε από εμάς και τι όχι. Εμείς από επεισόδιο σε επεισόδιο θα εξελίσσουμε αυτό που προσπαθούμε να χτίσουμε και θα το κάνουμε για όλους μας, οπότε περιμένουμε κι εσένα να γίνεις μέρος μας. «Η μάχη των φίλων» είναι η αρχή ενός καναλιού με εκπομπές Out of the box, εκπομπές που δε θα έμπαιναν στην τηλεόραση. Όχι γιατί δεν χωράνε, αλλά γιατί όλοι πρέπει να χωράνε κάπου κι εμείς δεν βάζουμε όρια.\nΛέξεις Κλειδιά: WEBTVΑΡΘΡΟ\nΕπόμενο άρθρο «Τα Αθηναϊκά του Παπαδιαμάντη» στο θέατρο «Τέσσερις Εποχές-Γιάννης Μόρτζος»\nΠροηγούμενο άρθρο «Προκρούστης» του Νίκου Κατράκη από τις εκδόσεις «Λεξίτυπον»


33ο Δημοτικό Σχολείο Πάτρας: Απριλίου 2012\nΝΕΡΟ ΚΑΙ ΔΡΑΣΤΗΡΙΟΤΗΤΕΣ\nΑναρτήθηκε από apo στις 9:04 μ.μ. Δεν υπάρχουν σχόλια:\nΝΕΡΟ ΚΑΙ ΤΕΧΝΗ\nΑναρτήθηκε από apo στις 8:42 μ.μ. Δεν υπάρχουν σχόλια:\nΗ Μάχη του Σκρα θεωρείται μια από τις σημαντικότερες νικηφόρες μάχες του ελληνικού στρατού στη διάρκεια του Α΄Παγκοσμίου Πολέμου.\nΣυγκεκριμένα κατά τον Α΄ Παγκόσμιο Πόλεμο η περιοχή του Σκρα της ομώνυμης σήμερα περιοχής στο Νομό Κιλκίς είχε οργανωθεί αμυντικά από τους Βουλγάρους οι οποίοι και παρενοχλούσαν τα Συμμαχικά στρατεύματα ιδίως στην δυτικά του Αξιού ποταμού περιοχή. Έτσι αποφασίσθηκε από τον Γάλλο επικεφαλής, αρχιστράτηγο Γκυγιωμά η κατάληψη της περιοχής από μονάδες του ελληνικού Σώματος Στρατού Εθνικής Αμύνης, διοικητής των οποίων ήταν ο αντιστράτηγος Εμμανουήλ Ζυμβρακάκης. Η επίθεση διεξάχθηκε από πέντε συνολικά συντάγματα πεζικού, το 5ο και το 6ο της Μεραρχίας Αρχιπελάγους (υπό τον υποστράτηγο Ιωάννου), πλαισιούμενα δεξιά (Α) από το 7ο και 8ο της Μεραρχίας της Κρήτης (υπό τον υποστράτηγο Σπηλιάδη) και αριστερά (Δ) από το 1ο σύνταγμα της Μεραρχίας των Σερρών (υπό τον υποστράτηγο Επαμ. Ζυμβρακάκη), με συνολικό αριθμό 14.546 μαχητές πεζικού, υποστηριζόμενοι από 287 βαρέα και ελαφρά πυροβόλα. Οι Βούλγαροι διέθεταν επίσης πέντε συντάγματα πεζικού υποστηριζόμενα από ισχυρό βαρύ και ελαφρό πυροβολικό.\nΛάφυρο του Ελληνικού Στρατού από το Βουλγαρικό στον Α' ΠΠ - 1918 (αίθριο Πολεμικού Μουσείου, Αθήνα)\nΣτις 16 Μαΐου/29 Μαΐου του 1918 και από της 5ης ώρας πρωινής άρχισε η προπαρασκευή του ελληνικού πυροβολικού για την καταστροφή των διαφόρων αμυντικών εγκαταστάσεων ενώ τα συντάγματα που ήταν έτοιμα για την επίθεση εξόρμησαν το πρωί της επομένης (17 Μαΐου) καλυπτόμενα από κινητό φραγμό του πυροβολικού. Η Βουλγαρική αντίδραση ήταν επίσης ισχυρή πλην όμως η ορμή του ελληνικού στρατού ήταν τόση που υπερφαλάγγισε την βουλγαρική αντίσταση και στις 06.30 το Σκρα είχε καταληφθεί. Βέβαια οι Βούλγαροι υπερασπίσθηκαν με πείσμα τις θέσεις τους και το απόγευμα της 17ης Μαΐου επεχείρησαν λυσσώδεις αντεπιθέσεις ιδίως κατά του 5ου Συντάγματος πεζικού της Μεραρχίας της Κρήτης που όλες όμως τελικά αποκρούσθηκαν.\nΟι απώλειες όμως υπήρξαν βαρύτατες. Ο συνολικός αριθμός των απωλειών του ελληνικού στρατού ήταν νεκροί: 29 Αξιωματικοί και 412 οπλίτες, και τραυματίες: 69 Αξιωματικοί και 2135 οπλίτες.\nΑναρτήθηκε από apo στις 4:40 μ.μ. Δεν υπάρχουν σχόλια:\nΑναρτήθηκε από apo στις 4:26 μ.μ. Δεν υπάρχουν σχόλια:\nΑναρτήθηκε από apo στις 3:37 μ.μ. Δεν υπάρχουν σχόλια:\nΧρονική περίοδος: 1914 – 1918\nΤοποθεσίες: Ευρώπη, Μέση Ανατολή, Μεσόγειος Θάλασσα και Αφρική\nΑποτέλεσμα: Νίκη της Αντάντ\nΘάνατοι (κατά προσέγγιση)\nΣτρατιώτες: 9,7 εκατομμύρια\nΠολίτες: 8,9 εκατομμύρια\nΣύνολο: 18,6 εκατομμύρια\nΑντάντ Κεντρικές Δυνάμεις\nΗνωμένο Βασίλειο και Βρετανική Κοινοπολιτεία\nΠορτογαλία , από το 1916\nΕλλάδα, από το 1912\nΗΠΑ , από το 1917\nΟ Α΄ Παγκόσμιος Πόλεμος, επίσης γνωστός ως ο Μεγάλος Πόλεμος πριν το ξέσπασμα του Δεύτερου Πολέμου, ήταν μια γενικευμένη σύγκρουση των Ευρωπαϊκών Δυνάμεων που διήρκεσε από τον Αύγουστο του 1914 ως τις 11 Νοεμβρίου 1918.\nΟι Ενωμένες Δυνάμεις, καλούμενες και Δυνάμεις της Αντάντ (κυρίως οι Μεγάλη Βρετανία, Γαλλία, ως τις αρχές του 1918 η Ρωσία και, από το 1917, οι ΗΠΑ) νίκησαν τις Κεντρικές Δυνάμεις καλούμενες και Τριπλή Συμμαχία, (Γερμανία, Αυστροουγγαρία, Οθωμανική Αυτοκρατορία και Βουλγαρία) και οδήγησαν αφενός στην κατάρρευση τεσσάρων αυτοκρατοριών και σε ριζικές αλλαγές στον χάρτη της Ευρώπης, εκ του κατακερματισμού αυτών, αφετέρου στη μεγάλη Ρωσική Επανάσταση και σε τελική φάση την δημιουργία της Κοινωνίας των Εθνών.\nΑναρτήθηκε από apo στις 9:39 μ.μ. Δεν υπάρχουν σχόλια:\nΧάρισε μου τον τελευταίο Χορό!!!!\nΔύο κορίτσια η Ειρήνη και η Μάγδα τα ενώνει η δυνατή τους φιλιά αλλά και η μεγάλη αγάπη που έχουν για τον χορό. Μαζί μοιράζονται τις ανησυχίες, τις αγωνίες, τα προβλήματα αλλά και τις ελπίδες, τα όνειρα και τις χάρες τους. Η γνωριμία τους με δύο αγόρια θα τις αναστατώσει. Τα δύο κορίτσια είναι για πρώτη φορά ερωτευμένες. Η ζωή της Ειρήνης θα κινδυνέψει λόγο της αρρώστιας της. Λόγο των οικογενειακών προβλημάτων της Μάγδας και λόγο της αρρώστιας της Ειρήνης θα καταφύγουν στη Θεσσαλονίκη. Στο τέλος η Ειρήνη θα σωθεί και τα δύο κορίτσια θα γίνουν σπουδαίες χορεύτριες!!!!!!\nΑναρτήθηκε από apo στις 8:39 μ.μ. Δεν υπάρχουν σχόλια:\nΦΩΣ: ΑΣΚΗΣΕΙΣ ΕΠΑΝΑΛΗΨΗΣ\nΓΙΑ ΝΑ ΚΑΝΕΤΕ ΤΙΣ ΑΣΚΗΣΕΙΣ ΠΑΤΗΣΤΕ ΕΔΩ\nΑναρτήθηκε από apo στις 6:01 μ.μ. Δεν υπάρχουν σχόλια:\nNational Geographic: Ο διαγωνισμός φωτογραφίας για το 2011\n- Δείτε καταπληκτικές φωτογραφίες\nΑναρτήθηκε από apo στις 11:42 π.μ. Δεν υπάρχουν σχόλια:\nNational Geographic: Ο διαγωνισμός φωτογραφίας για...


Βελτιωμένος Παναθηναϊκός, λύγισε την ΑΕΚ στον τελικό της... παρηγοριάς! | Sportime\nΣτον τελικό της... παρηγοριάς, ο Παναθηναϊκός έκαμψε την αντίσταση της ΑΕΚ (79-73) και κατέκτησε την 3η θέση στο 1ο Σούπερ Καπ που διεξήχθη υπό την αιγίδα του ΕΣΑΚΕ.\nΟι παίκτες του Βόβορα αντέδρασαν, αλλά... σπασμωδικά (48-47 στο 23’). Με τρίποντο του Ματσιούλις, η ομάδα του Παπαθεοδώρου απομακρύνθηκε με +7 (54-47) στα μισά της τρίτης περιόδου.\nΜε τους Νέντοβιτς και Φόστερ να παίρνουν μπρος επιθετικά, να εκτελούν και να δημιουργούν, ο Παναθηναϊκός απομακρύνθηκε στο +10 (61-71) στην εκκίνηση του τέταρτου δεκαλέπτου (34’), με τον Βόβορα να βρίσκει το ιδανικό σχήμα (Μποχωρίδης, Φόστερ, Νέντοβιτς, Μπέντιλ, Όγκαστ).'\nΣε εκείνο το κομμάτι της αναμέτρησης ήρθε η αντίδραση της ΑΕΚ, που έβγαλε 2-3 καλές άμυνες και με πρωταγωνιστή τον Γιάνκοβιτς, πλησίασε στο σκορ (68-74 στο 37’), ωστόσο της έκοψε τη... φόρα ο Παπαπέτρου με εύστοχο σουτ από τα 6 μέτρα (68-76).


Κατεβάστε το δωρεάν βιβλίο Οικονομική: Μακροοικονομική σε μορφή: pdf, epub, mobi, FB2| Κατεβάσετε-βιβλίο.com\nΜΕΡΟΣ 7 Διεθνής Μακροοικονομική, Ζώνες κοινού νομίσματος και η Ευρωπαϊκή νομισματική ένωση, Η χρηματοπιστωτική κρίση και το δημόσιο χρέος, Γλωσσάρι, Ευρετήριο.Ο Gregory Ν. Mankiw είναι Καθηγητής Οικονομικής στο Πανεπιστήμιο του Harvard. Άρχισε τις οικονομικές σπουδές του στο Πανεπιστήμιο του Princeton, απ’ όπου το 1980 έλαβε ένα Α.Β. Αφού πήρε ένα διδακτορικό από το ΜΙΤ, άρχισε να διδάσκει στο Harvard το 1985 και προάχθηκε σε τακτικό Καθηγητή το 1987. Σήμερα, διδάσκει κανονικά σε προπτυχιακούς και μεταπτυχιακούς σπουδαστές της μακροοικονομικής. Ο Mankiw είναι ένας πληθωρικός συγγραφέας με κανονική συμμετοχή στις ακαδημαϊκές αλλά και στις πολιτικές αντιπαραθέσεις. Η έρευνά του κλιμακώνεται σε πολλά πεδία της οικονομικής και περιλαμβάνει εργασία πάνω στη ρύθμιση των τιμών, τη συμπεριφορά του καταναλωτή, τις χρηματοοικονομικές αγορές, τη δημοσιονομική και νομισματική πολιτική και την οικονομική μεγέθυνση. Μαζί με τα καθήκοντά του στο Harvard, είναι ερευνητής στο Εθνικό Γραφείο Ερευνών, μέλος της Επιτροπής Οικονομικής Δραστηριότητας, σύμβουλος της Ομοσπονδιακής Τράπεζας της Βοστόνης και του Γραφείου Προϋπολογισμού του Κογκρέσου. Είναι επίσης ο συγγραφέας δημοφιλέστατων εισαγωγικών στην οικονομική επιστήμη εγχειριδίων. Ο Καθηγητής Mankiw ζει στο Wellesley της Μασαχουσέτης με τη σύζυγό του Deborah και τα παιδιά του Catherine, Nicholas και Peter.\nΣυγγραφέας : Mankiw Gregory N., Taylor Mark P.\nΕπιμελητής : Ζήκος Σπύρος\nISBN : 960-418-632-9\n← Χιλιάδες νάνοι κι ένα τηγάνι\nΔιάφορα δημοσιεύματα 1935-1990 →


Μέρες 2007 ζει η Αττική - Εχουν παρθεί μέτρα στην Ηλεία;\nΜέρες 2007 ζει τις τελευταίες ώρες η Αττική. Καταστροφές σε περιουσίες -κόπους μιας ζωής- τραυματισμοί συνανθρώπων μας [ευτυχώς όχι θάνατοι μέχρι στιγμής, τουλάχιστον από τις επίσημες ανακοινώσεις], συνθέτουν ένα σκηνικό που στην Ηλεία το έχουμε ζήσει πολύ έντονα.\nΔεν θα μπω στη διαδικασία ν' ακολουθήσω τον κάθε ανίδεο που βγαίνει στα social media και κάνει αναφορές για το πως ξεκίνησε η πύρινη λαίλαπα, εάν πρώτα δεν υπάρξουν οι επίσημες ανακοινώσεις του Ανακριτικού Τμήματος της Πυροσβεστικής.\nΔυστυχώς, έχουμε και τέτοιους: Ηλίθιους που ότι μαλακία κατεβάζει το κεφάλι τους την λένε ή την γράφουν, αδιαφορώντας για τον μεγαλύτερο πανικό που δημιουργούν!!!\nΑλλά τέτοιους είχαμε, έχουμε και δυστυχώς ποτέ δεν θα απαλλαγούμε!\nΗ Ελλάδα διανύει μια περίεργη κατάσταση: Αλλού να ρίχνει κατακλυσμό... αλλού οι θερμοκρασίες να είναι πολύ υψηλές με ήλιο... αλλά μόνο ένα δεν αλλάζει: Να μη καίγεται κάθε καλοκαίρι.\nΔεν ξέρω στην Ηλεία, εάν έχουν παρθεί τα αναγκαία μέτρα για να μη ξαναζήσουμε ότι και τα προηγούμενα χρόνια. Δεν ξέρω εάν οι δήμαρχοι έχουν κάνει αυτά που πρέπει ή μήπως, αν ξανακαούμε, θα βγαίνουν και θα καταγγέλλουν την κυβέρνηση ότι δεν τους έδωσε... τα απαραίτητα κονδύλια. Βλέπετε, για τους δημάρχους μεγαλύτερη αξία έχει η κατασκευή μιας πλατείας ή ενός δρόμου, αφού με αυτά τα έργα 'βιτρίνας' κερδίζουν ψήφους. Και όταν τους ζητάνε ευθύνες για μια παράλειψή τους, για μια αστοχία τους, το ποίημα γνωστό: Φταίει η κυβέρνηση που δεν μας έδωσε κονδύλια!!!\nΑλλά πως οι πολίτες αυτού του καταταλαιπωρημένου νομού Ηλείας μπορούν να είναι ήσυχοι όταν διάβασαν σήμερα ότι το Α.Τ. Πύργου ξέμεινε από περιπολικά;\nΠως να μην είναι συνεχώς με τον σταυρό στο χέρι, παρακαλώντας τον Θεό να τους προστατέψει όταν βλέπουν πως αυτός ο νομός είναι παρατημένος στη τύχη του;\nΌταν οι αρμόδιοι για το μόνο που ενδιαφέρονται είναι μόνο η φωτογραφία τους να εμφανίζεται στα ΜΜΕ;\nTGBNEWS: Μέρες 2007 ζει η Αττική - Εχουν παρθεί μέτρα στην Ηλεία;


Αποκλειστικές προσφορές WIND για τους δρομείς του... - Provocateur\nΑποκλειστικές προσφορές WIND για τους δρομείς του Αυθεντικού Μαραθωνίου\nΜόνο στο Pop up WIND Store στην Marathon Expo.\nΤο WIND pop up store στην Marathon Expo του Αυθεντικού Μαραθωνίου της Αθήνας αποτελεί σημείο συνάντησης για τους δρομείς που είναι και λάτρεις της τεχνολογίας αφού εκεί θα βρουν μια μεγάλη ποικιλία σε Samsung 4G Smartphones & αξεσουάρ σε εξαιρετικές τιμές από σήμερα και έως το Σάββατο 12 Νοεμβρίου.\nΟι αποκλειστικές προσφορές μόνο για τους δρομείς των αγώνων της Κυριακής 13 Νοεμβρίου, είναι:\nτο τελευταίας τεχνολογίας 4G Smartphone Samsung Galaxy J1 (2016) στην απίστευτη τιμή των 99€ (από 169€ αρχική τιμή), για περιορισμένα τεμάχια!\nτο απίστευτο fitness band για δρομείς Gear FIT 2 στα 149€ (από 199€ αρχική τιμή) που κάνει την προπόνηση μας ακόμα πιο αποτελεσματική με την καταγραφή των καρδιακών παλμών και της έντασης.\nΟι εξειδικευμένες ομάδες της WIND και της Samsung θα προσφέρουν στους επισκέπτες μια ξεχωριστή εμπειρία εξυπηρέτησης εντοπίζοντας το πακέτο κινητής που ταιριάζει στις ανάγκες τους και λύνοντας οποιαδήποτε απορία για τη χρήση των smartphones.\nΕπειδή οι εκπλήξεις δεν σταματούν εδώ, τα μέλη της WIND Running Team που θα επισκεφθούν το περίπτερο για να παραλάβουν τη συμμετοχή τους θα λάβουν δωροεπιταγή έκπτωσης 25% σε όλα τα αθλητικά είδη της GSA Sport.\nΓια περισσότερες πληροφορίες επισκεφθείτε to www.athensclassicmarathonexpo.gr


ΜΝΗΜΗ ΛΕΝΑΣ ΝΙΚΗΦΟΡΑΚΗ – eteriakythiraikonmeleton.gr\nΕίναι πολύ λίγος ο καιρός που έφυγε από κοντά μας η πολυαγαπημένη Λένα. Η απομόνωση και η σιωπή που μας τυλίγει αυτούς τους δύσκολους καιρούς της πανδημίας μας εμπόδισε να βρεθούμε κοντά της την ύστατη ώρα.\nΗ Λένα, κόρη στρατιωτικού, γεννήθηκε στη Σπάρτη, όπου υπηρετούσε ο πατέρας της ως Διοικητής στο εκεί Κέντρο Εκπαίδευσης. Στη συνέχεια, λόγω των μεταθέσεων του πατέρα της, έζησε σε έξι πόλεις και φοίτησε σε διαφορετικά δημόσια σχολεία, στα οποία διακρίθηκε κατά τις εγκύκλιες σπουδές της. Σπούδασε Νομικά στο Πανεπιστήμιο Αθηνών και έγινε δικηγόρος. Δεν άσκησε όμως τη δικηγορία διότι προσελήφθη στη ΔΕΗ, απ’ όπου πρόσφατα συνταξιοδοτήθηκε αφού εξήντλησε όλη την υπαλληλική ιεραρχία. Η Λένα είχε ιδιαίτερη επίδοση στις ξένες γλώσσες. Έχοντας ιδιαίτερες επιδόσεις με ό,τι καταπιανόταν, είχε σπουδάσει και είχε αντίστοιχα διπλώματα στην αγγλική, γαλλική και ισπανική γλώσσα και είχε λάβει άδεια διδασκαλίας για τις τρεις αυτές γλώσσες.\nΟι γονείς της Λένας ανήκαν στη μεσοαστική τάξη με τις στέρεες παραδόσεις. Μέλη των οικογενειών σπούδαζαν κατά παράδοση νομικά και ιατρική και διακρίνονταν για τον εθελοντισμό. Η ίδια η Λένα είχε ασχοληθεί με τον οδηγισμό. Ο τόπος με τον οποίο συνδέθηκε από μικρό παιδί η Λένα είναι η Κέρκυρα. Λόγω της μητέρας της που ήταν γέννημα-θρέμμα Κερκυραία, είχε συνεχείς επαφές με την Κέρκυρα, όπου, εκτός των οικογενειακών δεσμών που την ένωναν με τον τόπο, περνούσε και μεγάλα χρονικά διαστήματα. Οι συνεχείς επαφές της με την Κέρκυρα συνετέλεσαν κατά πολύ στη διαμόρφωση του χαρακτήρα της.\nΤο 1987 η Λένα γνωρίστηκε με τον Γαβρίλη Νικηφοράκη στην Αθήνα. Έκτοτε δέθηκαν με δεσμούς έρωτα, αγάπης, στοργής και αλληλοεκτίμησης δια βίου, ως «κτήμα εσαεί», και απέκτησαν ένα γιό, τον Νίκο. Η Λένα δέθηκε με τα Κύθηρα και τα αγάπησε σαν δεύτερη πατρίδα της.\nΘα μείνει πάντα στη σκέψη μας η Λένα όπως την ζήσαμε όλα αυτά τα χρόνια στην κοινή μας πορεία στα Κύθηρα και στην Αθήνα με τις διασκεδάσεις, τις συνεστιάσεις, τα γλέντια και τις επιστημονικές εκδηλώσεις, όπου η Λένα ήταν πάντα παρούσα με το φωτεινό της χαμόγελο και την γλυκύτητα της μορφής της συμβάλλοντας πάντα εποικοδομητικά.\nΑξέχαστες είναι και οι ευτυχισμένες στιγμές που περάσαμε στη διάρκεια των εκδρομών με την Εταιρεία Κυθηραϊκών Μελετών στον Πόντο, στην Καππαδοκία, στην Κωνσταντινούπολη και σε πολλά άλλα μέρη όπου ήκμασε ο Ελληνισμός. Η Λένα ήταν πάντα παρούσα κοντά μας όλα αυτά τα χρόνια, ακόμα και το περασμένο καλοκαίρι. Πάντα πρόσχαρη και χαμογελαστή, όντας μια ήρεμη δύναμη, εκτόνωνε αθόρυβα και διακριτικά με τον καλό της λόγο ακόμα και τις όποιες εντάσεις μπορούσε να δημιουργηθούν σε μια παρέα, αφήνοντας σε αυτόν τον πρόσκαιρο βίο το δικό της ιδιαίτερο αποτύπωμα. Η καλοσύνη, η αγάπη, η φροντίδα της για τους άλλους δεν άφησε να την εγκαταλείψουν ούτε στις δύσκολες στιγμές. Αντιμετώπιζε το πρόβλημα της υγείας της με αισιοδοξία, εγκαρτέρηση και θάρρος εμψυχώνοντας η ίδια τους γύρω της.\nΘα ήθελα να προσθέσω ότι όταν μετά το καλοκαίρι προέκυψε το τελευταίο στάδιο της δοκιμασίας σχετικά με την υγεία της, η Λένα είχε τη δύναμη και την υπομονή να κάνει την επιμέλεια και την τελική διόρθωση στη μετάφραση στα αγγλικά του παιδικού βιβλίου για τα Κύθηρα με τίτλο Κύθηρα. Οδηγός για παιδιά, που εκδίδει στα αγγλικά η Εταιρεία Κυθηραϊκών Μελετών. Για την συγκινητική αυτή συμβολή της στην έκδοση του βιβλίου την ευχαριστούμε θερμά.\nΣτον αγαπημένο σύζυγό της Γαβρίλη, στον γιό της Νίκο, στην αδελφή της Αυγή και σε όλη την οικογένεια εκφράζουμε τα ειλικρινή μας συλλυπητήρια.\nΗ Πρόεδρος Της Εταιρείας Κυθηραϊκών Μελετών\nΠροηγούμενοPrevious post:ΑΝΑΚΟΙΝΩΣΗ ΕΙΣ ΜΝΗΜΗ ΛΕΝΑΣ ΝΙΚΗΦΟΡΑΚΗΕπόμενοNext post:Εκδήλωση για τον εορτασμό της Επετείου των 200 χρόνων από την Ελληνική Επανάσταση του 1821


Πειράματα Φυσικής με Απλά Υλικά Science Experiments for Kids: Σε τροχιά γύρω από τον αστεροειδή Εστία (πρέπει να) τέθηκε το Dawn της NASA\nΣε τροχιά γύρω από τον αστεροειδή Εστία (πρέπει να) τέθηκε το Dawn της NASA\nΑυτό το πορτρέτο της Εστίας μεταδόθηκε στις 9 Ιουλίου, όταν το Dawn βρισκόταν ακόμα σε απόσταση 41.000 χιλιομέτρων (Φωτογραφία: NASA/JPL-Caltech )\nH NASA θα πρέπει να περιμένει μέχρι την Κυριακή για να βεβαιωθεί ότι το διαστημικό σκάφος Dawn τέθηκε με επιτυχία σε τροχιά γύρω από τον αστεροειδή Εστία νωρίς το πρωί του Σαββάτου. Η αποστολή θα μελετήσει για ένα χρόνο τον μεγάλο διαστημικό βράχο πριν αναχωρήσει για τον επόμενο προορισμό του, τον πλανήτη-νάνο Δήμητρα.\nΗ αποστολή Dawn (ένθετη αριστερά σε καλλιτεχνική απεικόνιση) θα είναι η πρώτη που μελετά έναν αστεροειδή για μεγάλο χρονικό διάστημα. Το σκάφος ήταν προγραμματισμένο να τεθεί σε τροχιά στις 8 το πρωί ώρα Ελλάδας, ωστόσο δεν μπορεί να επικοινωνήσει άμεσα με τη Γη και να επιβεβαιώσει τη θέση του, καθώς η κεραία επικοινωνιών είναι στραμμένη σε διαφορετική κατεύθυνση όταν λειτουργεί ο κινητήρας ιόντων.\nΤο σκάφος θα επικοινωνήσει με τη NASA στις 09.30 ώρα Ελλάδας την Κυριακή, όταν πια έχει απενεργοποιήσει τον κινητήρα του και έχει αλλάξει προσανατολισμό.\nΑκόμα κι αν απέτυχε ο ελιγμός εισόδου σε τροχιά, το σκάφος μπορεί να επαναλάβει την προσπάθεια τις επόμενες ημέρες.


ΑΝΑΚΟΙΝΩΣΗ ΓΙΑ ΑΙΜΟΔΟΣΙΕΣ - ΣΕΕΕΠΦΧ\nΑΝΑΚΟΙΝΩΣΗ ΓΙΑ ΑΙΜΟΔΟΣΙΕΣ\nΔημιουργήσαμε Τράπεζα Αίματος για όλο το εργολαβικό προσωπικό που εργάζεται στα Ελληνικά Πετρέλαια. Η ανάγκη για αίμα που θα καλύπτει τις ανάγκες των συναδέλφων και των οικογενειών τους σε περίπτωση ανάγκης είναι για πολλά χρόνια ένα θέμα που μας απασχολεί καθημερινά.\nΓια τον λόγο αυτό θα πραγματοποιείται δύο φορές το χρόνο Αιμοδοσία στις εγκαταστάσεις των ∆ιυλιστηρίων. Στόχος μας είναι να μπορούμε να καλύπτουμε τους αιμοδότες μας αλλά και τους μη αιμοδότες.\nΛόγω ότι είναι η πρώτη αιμοδοσία που διοργανώνεται για την Τράπεζα Αίματος μας είναι σημαντική η προσφορά όλων μας για να μπορέσουμε να έχουμε αποθέματα.\nΟι ημερομηνίες των Αιμοδοσιών είναι οι κάτωθι:\nΒΕΑ: Πέμπτη 11/03/21 από 10:00 έως 13:30 στον χώρο του Ιατρείου ΒΕΑ\nΒΕΕ: Παρασκευή 12/03/21 από 10:30 έως 13:00 στον χώρο του Ιατρείου ΒΕΕ\nΒΕΘ: θα σας ενημερώσουμε άμεσα για την ημερομηνία αιμοδοσίας λόγω κάποιων εργασιών που γίνονται στις ΒΕΘ στον χώρο που γίνεται η αιμοδοσία.\nΠαρακαλούνται οι αιμοδότες να έχουν μαζί τους την αστυνομική τους ταυτότητα και το ΑΜΚΑ.\nΗ πανδημία του ιού COVID-19 προκαλεί μείωση των αποθεμάτων αίματος, θέτοντας σε κίνδυνο την ασφάλεια των ασθενών για αυτό τον λόγο η προσφορά στον συνάνθρωπο έχει επιπλέον και εθνική σημασία.\nΓια λόγους ασφάλειας και προφύλαξης μας από τον COVID-19 η διαδικασία αιμοδοσίας θα γίνεται με ραντεβού ώστε οι συνάδελφοι μας να μην περιμένουν αλλά και να μην γίνεται συγχρωτισμός στον χώρο του Ιατρείου.\nΌσοι είστε αιμοδότες, θέλουμε να ανταποκριθείτε στο κάλεσμα μας και σας περιμένουμε στον χώρο της αιμοδοσίας. Όσοι δεν είστε αιμοδότες, σας καλούμε να νιώσετε και εσείς την ικανοποίηση αυτής της προσφοράς που δίνει ζωή στους συνανθρώπους μας. Γίνεται μέλη της Τράπεζας Αίματος τώρα!!!\n¨ΔΩΣΕ ΑΙΜΑ, ΣΩΣΕ ΜΙΑ ΖΩΗ¨\nPrevious ΣΕΕΕΠΦΧ: ΑΝΑΚΟΙΝΩΣΗ ΓΙΑ 8η ΜΑΡΤΗ\nNext ΣΩΜΑΤΕΙΟ ΕΡΓΟΛΑΒΙΚΩΝ ΣΤΑ ΕΛΠΕ(ΣΕΕΕΠΦΧ): ΑΝΑΚΟΙΝΩΣΗ ΓΙΑ SECURITY ESA


Πρόεδρος του Χαμόγελου του Παιδιού για το τραγικό δυστύχημα: «Είναι σαν να έχασα για δεύτερη φορά το παιδί μου» - BORO από την ΑΝΝΑ ΔΡΟΥΖΑ - boro.gr\nΑρχική / More / Τα νέα της ημέρας / Πρόεδρος του Χαμόγελου του Παιδιού για το τραγικό δυστύχημα: «Είναι σαν να έχασα για δεύτερη φορά το παιδί μου»\nΠρόεδρος του Χαμόγελου του Παιδιού για το τραγικό δυστύχημα: "Είναι σαν να έχασα για δεύτερη φορά το παιδί μου"\nΣοκαρισμένος ο πρόεδρος του Χαμόγελου του Παιδιού Κώστας Γιαννόπουλος μίλησε στο eleftherostypos.gr για το πώς συνέβη το μοιραίο και το μικρό αγόρι έπεσε μέσα στο φρεάτιο και σκοτώθηκε στις εγκαταστάσεις του συλλόγου στην Κορινθία.\n«Δεν είμαι σε θέση να σας μιλήσω για πολύ. Είμαι σοκαρισμένος όπως και όλα τα παιδιά που είναι εδώ και δεν μπορούν να πιστέψουν πώς έγινε αυτό το κακό. Το φρεάτιο ήταν ανοιχτό γιατί γίνονταν εργασίες και κάποια στιγμή ένα μεγαλύτερο παιδί κατευθύνθηκε προς την πόρτα της εξόδου και έτρεξαν κάποια άτομα να το προστατεύσουν για να μην βγει στον δρόμο γιατί περνούσε μία νταλίκα. Εκείνη η στιγμή ήταν που το αγοράκι διέφυγε της προσοχής και έπεσε στο φρεάτιο. Δεν ξέρω τι άλλο να σας πω. Είναι σαν να έχασα για δεύτερη φορά το παιδί μου. Δεν μπορώ να πιστέψω πως έγινε αυτό το κακό», δήλωσε ο Κώστας Γιαννόπουλος.\nΤο αγοράκι ηλικίας περίπου 2,5 ετών βρέθηκε νεκρό μέσα σε υπόγειο χώρο συγκέντρωσης λυμάτων, που βρίσκεται στις εγκαταστάσεις του «Χαμόγελου του Παιδιού» στην περιοχή «Θέατρο», στην Αρχαία Κόρινθο.\nΤο νήπιο ξέφυγε από την προσοχή της συνοδού του και έπεσε στον υπόγειο χώρο. Αμέσως κλήθηκε η Πυροσβεστική και έπειτα από λίγη ώρα το παιδί ανασύρθηκε, χωρίς να έχει τις αισθήσεις του.\nΣύμφωνα με πληροφορίες, στη σηπτική δεξαμενή γίνονταν εργασίες καθαρισμού.\nΗ αστυνομία έχει προσχωρήσει στη σύλληψη της υπεύθυνης των εγκαταστάσεων, δύο γυναικών-συνοδών ανηλίκων και δύο ανδρών, που πραγματοποιούσαν εργασίες στον υπόγειο χώρο λυμάτων.\nΜε ανάρτησή του στα κοινωνικά δίκτυα «Το Χαμόγελο του Παιδιού» αναφέρει:\n«Ημέρα σπαραγμού η σημερινή για «Το Χαμόγελο του Παιδιού» που έχασε από την οικογένειά του τον Νίκο 2,5 ετών, ο οποίος μεγάλωνε στο σπίτι της Αρχαίας Κορίνθου. Ο Νίκος έχασε τη ζωή του σήμερα το πρωί κατά τη διάρκεια εκκένωσης φρεατίου και διενεργούνται έρευνες για τα ακριβή αίτια του δυστυχήματος. Όλοι εμείς στην οικογένεια του Χαμόγελου είμαστε συντετριμμένοι».\nΜε πληροφορίες από eleftherostypos.gr και in.gr\nΑγοράκι ανασύρθηκε νεκρό από βόθρο στο Χαμόγελο του Παιδιού


Κλείνουν τις σήραγγες των Τεμπών οι αγρότες - ΕΠΙΟ.ΣΥ. INFO Κλείνουν τις σήραγγες των Τεμπών οι αγρότες - ΕΠΙΟ.ΣΥ. INFO\nHome > ΕΛΛΑΔΑ > Κλείνουν τις σήραγγες των Τεμπών οι αγρότες\nΚλείνουν τις σήραγγες των Τεμπών οι αγρότες\nΚλιμακώνουν τις κινητοποιήσεις τους οι αγρότες, που προχωρούν στον αποκλεισμό της εθνικής οδού στις σήραγγες των Τεμπών. Κλειστή για ένατη ημέρα η εθνική οδός Αθηνών - Θεσσαλονίκης στον κόμβο της Νίκαιας.\nΜε απώτερο σκοπό να αποκλείσουν (το Σάββατο) τις σήραγγες στα Τέμπη, στην εθνική οδό Αθηνών — Θεσσαλονίκης, κινούνται οι αγρότες. Συγκεκριμένα, ο πρόεδρος της Ενωτικής Ομοσπονδίας Αγροτικών Συλλόγων νομού Λάρισας, Ρίζος Μαρούδας, μιλώντας στο ΑΠΕ, τόνισε ότι υπάρχει απόφαση για κλιμάκωση των κινητοποιήσεων, ενώ επέρριψε την ευθύνη στην κυβέρνηση για το γεγονός ότι δεν έχει υπάρξει συνάντηση με τους αγρότες.\nΕν τω μεταξύ, κλειστή παραμένει για ένατη ημέρα η εθνική οδός Αθηνών — Θεσσαλονίκης στον κόμβο της Νίκαιας, καθώς οι αγρότες έχουν παρατάξει τα τρακτέρ τους πραγματοποιώντας ένα ενιαίο κεντρικό θεσσαλικό μπλόκο.\nΝωρίτερα, έγινε γνωστό ότι αγρότες και κτηνοτρόφοι της ευρύτερης περιοχής του Λαγκαδά παρατάχθηκαν στον κόμβο Δερβενίου, στην εθνική οδό Θεσσαλονίκης — Καβάλας.\nΣτην Κεντρική Μακεδονία έχουν στηθεί αγροτικά μπλόκα στα εξής σημεία: Στον κάθετο δρόμο στα Μάλγαρα, δίπλα στην εθνική οδό Θεσσαλονίκης-Αθήνας, στον νομό Ημαθίας, στον κόμβο της Κουλούρας, επί της Εγνατίας οδού στο τμήμα Θεσσαλονίκης — Βέροιας, στην Εθνική Οδό Βέροιας — Σκύδρας, στο ύψος του Σιδηροδρομικού Σταθμού Νάουσας, στον νομό Πέλλας, στον κόμβο Γυψοχωρίου, στον νομό Πιερίας, στη δημοτική οδό Εθνικού Σταδίου Κατερίνης, στο 67ο χιλιόμετρο Παλαιάς Εθνικής Οδού Κατερίνης — Θεσσαλονίκης, στις Σέρρες στο μπλόκο στη διασταύρωση Σιδηροκάστρου.\nΤις επόμενες ημέρες αγρότες και κτηνοτρόφοι της Κεντρικής Μακεδονίας θα λάβουν τις οριστικές αποφάσεις για τις κινητοποιήσεις.\nItem Reviewed: Κλείνουν τις σήραγγες των Τεμπών οι αγρότες Rating: 5 Reviewed By: Epiosy\nΈκθεση σοκ από το Investire Oggi: «Η Ελλάδα βαδίζε...\n«Κανόνι» Germania: Χάνουν τα λεφτά τους οι επιβάτε...\nΕγκλωβίστηκε τρένο στο Δομοκό - Άγνωστοι έκοψαν τα...


Επεισοδιακή η συγκέντρωση των αγροτών στη Θεσσαλονίκη…Δεν τους δέχθηκε ο Τσίπρας - Εφημερίδα ΛΑΟΣ Ημαθίας\nΕπεισοδιακή η συγκέντρωση των αγροτών στη Θεσσαλονίκη…Δεν τους δέχθηκε ο Τσίπρας\n28 Μαρ 2018 22:02\nΟλοκληρώθηκε το τριήμερο Περιφερειακό Συνέδριο στη Θεσσαλονίκη, στο Grand Hotel, με την ομιλία του πρωθυπουργού, αλλά και με επεισόδια έξω από το ξενοδοχείο μεταξύ ΜΑΤ, διαδηλωτών αλλά και αγροτών από την Βόρεια Ελλάδα και τη Θεσσαλία που έκαναν συγκέντρωση διαμαρτυρίας ζητώντας να έχουν συνάντηση με τον Πρωθυπουργό ή τους συμβούλους του για τα θέματα που τους αφορούν. Ωστόσο η απάντηση που ήρθε από «μέσα» ήταν αρνητική καθότι ο κ. Τσίπρας δεν δέχτηκε να συζητήσει με την 5μελή επιτροπή που όρισαν οι αγρότες για τη συνάντηση με τον Πρωθυπουργό. Έξω από το ξενοδοχείο ακολούθησαν συγκρούσεις μεταξύ αγροτών και αστυνομίας αλλά και άλλων κλάδων που κατέβηκαν σε διαδήλωση στην Θεσσαλονίκη για να διεκδικήσουν τα αιτήματά τους.\nΟι ροδακινοπαραγωγοί της Ημαθίας κάνουν λόγο, στο ΛΑΟ, για εμπαιγμό της κυβέρνησης η οποία απλά υπόσχεται αόριστα, χωρίς να υλοποιεί, για να κερδίσει χρόνο. «Και για τις αποζημιώσεις και για το De minimis τα ίδια ακούμε εδώ και μήνες και τίποτα δεν προχωράει», τονίζουν κρατώντας πάλι μικρό καλάθι για τις χθεσινές υποσχέσεις.


***** KEMPINSKI HOTEL GRAND ARENA, ΜΠΆΝΣΚΟ *****\nΤο κομψό Kempinski Hotel Grand Arena 5 αστέρων βρίσκεται σε θέρετρο λίγα λεπτά μακριά από τα Gondola Lift, Todorka και Λιφτ του Σκι στο Μπάνσκο. Ανακαινισμένο το 2006, αυτό το ξενοδοχείο συνδυάζει αλπικό στιλ και σύγχρονο ύφος της αρχιτεκτονικής.\nΤοποθετημένο κοντά σε τελεφερίκ πίστας σκι, το Kempinski Hotel Grand Arena παρέχει χώρο αποθήκευσης σκι, ενοικίαση χιονοδρομικού εξοπλισμού και σκι λιφτ. Το κατάλυμα είναι 20-λεπτά με τα πόδια από το κέντρο του Μπάνσκου.\nΤο ξενοδοχείο προσφέρει όμορφη τοποθεσία κοντά σε χιονοδρομικές πίστες και ποταμό.\nΤο ξενοδοχείο προσφέρει 159 δωμάτια με φανταστική θέα σε βουνό εξοπλισμένα με θυρίδα ασφαλείας, DVD player, χώρο τραπεζαρίας, γραφείο εργασίας και ρύθμιση κλιματισμού και ιδιωτικά μπάνια που διαθέτουν σεσουάρ, ντους και μπουρνούζια. Μερικά δωμάτια διαθέτουν θέα σε Όρος Pirin. Τα δωμάτια έχουν δάπεδο με χαλί και ξύλινα έπιπλα.\nΤο πρωινό με μπουφέ προσφέρεται στο μπαρ. Στο εστιατόριο στο εξωτερικό χώρο, το οποίο σερβίρει ελαφριά πιάτα βουλγάρικης κουζίνας οι επισκέπτες μπορούν να χαλαρώσουν. Οι επισκέπτες θα περάσουν ωραία στο μεγάλο Lobby μπαρ όπου σερβίρεται μεγάλη ποικιλία από καφέδες, αναψυκτικά και κρασιά.\nΟι επισκέπτες με παιδιά στο Kempinski Hotel Grand Arena μπορούν να επωφεληθούν από κούνιες, υπηρεσία φύλαξης παιδιών και παιδική χαρά. Στον χώρο του ξενοδοχείου έχει γυμναστήριο και κέντρο φίτνες.\nTrinity Hotel Bansko Grand Hotel Bansko Perun Hotel Bansko Sunrise Bansko Royal Towers Hotel Bansko Dumanov Hotel Bansko Park Hotel Gardenia Guinness Bansko Maria Antoaneta Residence Bansko Premier Luxury Mountain Resort 5* Emerald Spa Hotel Bansko Hotel Martin Bansko Mura Hotel Bansko Saint Ivan Rilski Hotel & Spa Saint George Bansko All Seasons Club Hotel Bansko Kempinski Hotel Strazhite Hotel Bansko Bio Hotel & Farm Moravsko Selo Μπάνσκο Vassiliovata Kashta Aparthotel Μπάνσκο Mountview Lodge Μπάνσκο Hotel Perun & Platinum Casino Μπάνσκο Northern Star Ξενοδοχείο Μπάνσκο Edelweiss Park Hotel Redenka Lodge Μπάνσκο Seven Seasons Hotel & Spa Μπάνσκο Adeona Ski & Spa Ξενοδοχείο Μπάνσκο Orbel Ξενοδοχείο Dobrinishte Winslow Infinity Aparthotel Μπάνσκο\nDomes Of Elounda Divani Corfu Nepheli Hotel Thessaloniki Lefkas Hotel Lefkada Island Hotel Kastoria Thessaloniki Grace Santorini Hotel Emporikon Aphrodite Hotel Corfu Menia Beach Hotel Holiday Inn Belgrade Herceg Ξενοδοχείο Međugorje Villa Tamaris Ποντστράνα Argentario Golf Resort & Spa Porto Ercole The Lince Madeira Lido Atlantic Great Hotel Φουνκάλ Hotel Rural Senderos De Abona Granadilla De Abona Auberge Port Gitana Bellevue Grand Hotel Plovdiv Tia Maria\nRavdahotels24.com Hotels-zakopane.com Val-gardena-hotel.com Hotelscaorle.com


Χωρίς δελτίο το Mega, απεργούν οι τεχνικοί | SDNA\n29 Οκτωβρίου 2015, 19:15\nΤελευταία ανανέωση: 29 Οκτωβρίου 2015, 19:20\nΜε στάση εργασίας από τις έξι το απόγευμα ως τις δέκα το βράδυ της Πέμπτης (29/10) απάντησαν οι τεχνικοί του Mega στην πρόθεση της διοίκησης να προχωρήσει σε μειώσεις μισθών.\nΤαυτόχρονα, προκήρυξαν και σε 24ώρη απεργία για αύριο, Παρασκευή (30/10) κάτι που σημαίνει ότι το κανάλι θα μείνει χωρίς ενημέρωση για μιάμιση μέρα, εκτός κι αν προκύψει συμφωνία της τελευταίας στιγμής, πράγμα μάλλον απίθανο.\nΙπτάμενη κάμερα και στη Λεωφόρο\nΗ sky cam της Nova ετοιμάζεται για το τρίτο συνεχόμενο ελληνικό ντέρμπι της! Η κάμερα στην οποία οφείλονται τα πιο εντυπωσιακά, εναέρια πλάνα από τα παιχνίδια Ολυμπιακός – ΑΕΚ και ΠΑΟΚ – Παναθηναϊκός, επιστρατεύεται από τη συνδρομητική και για το Παναθηναϊκός – ΑΕΚ, το μεγάλο ματς της Κυριακής (1/11) για την 9η αγωνιστική της Σούπερ Λίγκας. Το ματς μεταδίδεται από το Novasports 1 και Novasports HD (ώρα έναρξης 19.30) σε περιγραφή Άγγελου Στυλιάδη και Ηλία Βλάχου και ρεπορτάζ των Νίκου Τζουάννη, Μανώλη Βογιατζάκη, Γιώργου Αργυρόγλου και Αποστόλη Λάμπου. Το pre game ξεκινάει από τις 16.00, στο πλαίσιο της εκπομπής «Παίζουμε Ελλάδα» που θα καλύψει τις αφίξεις των δυο ομάδων και όλα τα τελευταία νέα πριν τη σέντρα. Και όπως σε όλα τα μεγάλα παιχνίδια της Σούπερ Λίγκας μέχρι τώρα, έτσι κι σε αυτό, η Nova έχει ετοιμάσει μια μεγάλη παραγωγή με 16 κάμερες και περισσότερους από 50 τεχνικούς και δημοσιογράφους. Από τους τελευταίους, φυσικά κανείς δεν θα πάρει θέση για τις επίμαχες φάσεις…\nΠρεμιέρα του Fox Sports\nΠρεμιέρα έκανε σήμερα, Πέμπτη (29/10) το Fox Sports HD στο μπουκέτο της Nova. Πρόκειται για μια συνεργασία που είχε προαναγγελθεί πριν από λίγο καιρό και πλέον πήρε σάρκα και οστά, δίνοντας τη δυνατότητα στους συνδρομητές να παρακολουθήσουν (με ελληνική και αγγλική περιγραφή) μεταξύ άλλων:\nTo Fox Sports HD βρίσκεται στη θέση 314 του EPG της Nova.